open-index/open-wikipedia-markdown huggingface dataset:
ജർണയിൽസിങ് ഭിന്ദ്രൻവാല

സിഖ് പുരോഹിതനും,സുവർണ്ണക്ഷേത്രം കേന്ദ്രീകരിച്ചു നടന്ന രാഷ്ട്രീയ പ്രക്ഷോഭങ്ങളുടെ സൂത്രധാരനുമായിരുന്ന **സന്ത് ജർണയിൽസിങ് ഭിന്ദ്രൻവാല** പഞ്ചാബിലെ മോഗ ജില്ലയിലെ റോഡെയിൽ ജനിച്ചു.(12 ഫെബ്രുവരി 1947-6 ജൂൺ 1984) ജോഗീന്ദർ സിംഗ് ബ്രാർ,നിഹാൽ കൗർ എന്നിവരായിരുന്നു മാതാപിതാക്കൾ. സിഖ് മതാചാരപ്രവർത്തനങ്ങളിൽ ആകൃഷ്ടനായിരുന്ന ജർണയിൽ *തക്സൽ* അദ്ധ്യക്ഷനായിരുന്ന കർത്താർ സിംഗിന്റെ കീഴിൽ മതപഠനം തുടരുകയും.കർത്താർ സിംഗിന്റെ മരണശേഷം തക്സലിന്റെ അദ്ധ്യക്ഷനായി  ഭിന്ദ്രൻവാല അവരോധിയ്ക്കപ്പെടുകയും ചെയ്തു.
## പൊതുരംഗത്ത്
സിഖ് സംഘടനയായ ദംദമി തക്സലിന്റെ അദ്ധ്യക്ഷനായതോടുകൂടിയാണ് ഭിന്ദ്രൻവാല ജനശ്രദ്ധ ആകർഷിയ്ക്കുന്നത്. മതപ്രഭാഷകൻ എന്നനിലയിൽ ഗ്രാമങ്ങൾ തോറും സഞ്ചരിച്ച് യുവാക്കളെ കേന്ദ്രീകരിച്ച് അത്മീയവിദ്യാഭ്യാസം നേടുന്നതിന്റെ പ്രാധാന്യത്തെക്കുറിച്ചും,ചെറുപ്പക്കാർക്കിടയിലെ ദു:ശീലങ്ങൾക്കെതിരേയും അവരെ  ബോധവത്കരിയ്ക്കുന്നതിനും തീവ്രശ്രമം നടത്തുകയുണ്ടായി. അനന്ത്പൂർ സാഹിബ് പ്രമേയത്തെ പൂർണ്ണമായി പിന്തുണച്ചിരുന്ന ഭിന്ദ്രൻവാല , സിഖ് മതത്തെ ഹിന്ദുമതത്തിലെ ഒരു ന്യൂനപക്ഷമതമായി പരിഗണിയ്ക്കുന്ന ഭരണഘടനയുടെ 25  അനുഛേദത്തെ അതിരൂക്ഷമായി എതിർത്തുപോന്നു.1982 ഓഗസ്റ്റിൽ അനന്ത്പൂർ സാഹിബ് പ്രമേയത്തെ ചുവട് പിടിച്ചുകൊണ്ട് അകാലി ദളിനോടൊപ്പം ചേർന്ന് *ധർമ യുദ്ധ് മോർച്ച* എന്നപേരിലറിയപ്പെട്ട പ്രക്ഷോഭപരിപാടികളിൽ പങ്കെടുക്കുകയുണ്ടായി.
## ഖാലിസ്താൻ വാദം
ഖാലിസ്താൻ എന്ന പേരിൽ ഒരു പ്രത്യേക സിഖരാഷ്ട്രത്തിന്റെ രൂപീകരണവുമായി ബന്ധപ്പെട്ട് ഭിന്ദ്രൻവാലയുടെ പേരു സജീവമായി  ഉയർന്നെങ്കിലും, അദ്ദേഹം ഇതിനെ പിന്തുണയ്ക്കുകയോ, നിരസിയ്ക്കുകയോ ചെയ്തില്ല എന്നൊരു വസ്തുതയും ഇതോടൊപ്പം ചർച്ചചെയ്യപ്പെട്ടിരുന്നു..

1982 ജുലയ് മാസത്തിൽ ഭിന്ദ്രൻവാല ആയുധധാരികളായ അനേകം അനുയായികളുമായി സുവർണ്ണക്ഷേത്രത്തിലെ ഗുരു നാനാക് നിവാസിലേയ്ക്കു പ്രവർത്തനരംഗം മാറ്റുകയുണ്ടായി. സിഖ്പ്രക്ഷോഭങ്ങൾ ശക്തിയാർജ്ജിയ്ക്കുകയും ഇതിനെത്തുടർന്നു പഞ്ചാബിലെങ്ങും അസ്വസ്ഥത കത്തിപ്പടരുകയും സുവർണ്ണക്ഷേത്രത്തിലെ സൈനിക നടപടിയിലേയ്ക്ക് ഇതു വഴിവയ്ക്കുകയും ചെയ്തു.
## മരണം
സുവർണ്ണക്ഷേത്രത്തിലെ സൈനിക നീക്കമായ **[[ഓപ്പറേഷൻ ബ്ലൂസ്റ്റാർ|ഓപ്പറേഷൻ ബ്ലൂ സ്റ്റാറി]]**നെത്തുടർന്നു  1984 ജൂൺ 6 നു ജർണയിൽ സിംഗ് ഭിന്ദ്രൻവാല കൊല്ലപ്പെട്ടു.

## അവലംബം

## പുറംകണ്ണികൾ
*The Gallant Defender,A.R. Darshi (Hindu By Religion) (Retd.PCS & Joint Secretary of Punjab Government During 1984),Chattar Singh Jiwan Singh,ISBN = 81-7601-468-0 
*Dr. Subramanian Swamy speaks on Operation Bluestar and Sant Jarnail Singh Bhindrawale
*June 6, 1984 BBC broadcast of Indian troops raiding the Golden Temple
*Knights of Falsehood – by K.P.S. Gill, former D.G.P. Punjab
*"Oh, That Other Hindu Riot of Passage – an article by Khushwant Singh

വർഗ്ഗം:രാഷ്ട്രീയപ്രവർത്തകർ
വർഗ്ഗം:1947-ൽ ജനിച്ചവർ
വെള്ള എടലി

20 മീറ്ററോളം പൊക്കം വയ്ക്കുന്ന ഒരു വൃക്ഷമാണ് **വെള്ള എടലി**. . പല ഏഷ്യൻ രാജ്യങ്ങളിലും കണ്ടുവരുന്നു. കസാവരികൾ ഈ മരത്തിൽ നിന്നും വീഴുന്ന പഴം തിന്നാറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=2&taxon_id=210000249
* http://www.iucnredlist.org/details/33349/0

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒലിയേസീ
കാട്ടുമല്ലിക

നീലാപ്രൊഡക്ഷൻസിനുവേണ്ടി പി. സുബ്രഹ്മണ്യം മെരിലാഡ് സ്റ്റുഡിയോയിൽ വച്ചു നിർമിച്ച ഒരു വീരസാഹസീക മലയാളചലച്ചിത്രമാണ് **കാട്ടുമല്ലിക**.  കുമാരസ്വാമി ആൻഡ് കമ്പനി വിതരണം നടത്തിയ കാട്ടുമല്ലിക 1966 ജൂലൈ 9-നു കേരളക്കരയിൽ പ്രദർശനം ആരംഭിച്ചു.

## കഥാസാരം
ആനപ്പാറയിലെ തലവനായ സിംഹന്റെ മകൾ മല്ലികയും തോഴി താമരയും കാട്ടിൽ ഓടിപ്പാടി നടക്കുന്നവരാണ്. പുലിമലത്തലവനായ ചെമ്പനും ആൾക്കാരും മല്ലികയെ പിടിച്ചുകൊണ്ടുപോകാൻ ശ്രമിക്കുമ്പോൾ വിക്രമൻ എന്നൊരു യുവാവ് അവരെ ഇടിച്ചു പാകമാക്കി മല്ലികയെ രക്ഷിയ്ക്കുന്നു, മല്ലികയ്ക്ക് വിക്രമനോട് പ്രേമം തോന്നുന്നു. പുലിമലയുടെ യഥാർത്ഥ അവകാശി വിക്രമനാണ്, അവന്റെ അച്ഛനെ ചെമ്പന്റെ അച്ഛൻ പണ്ട് കൊന്നതാണ്. വിക്രമൻ അമ്മയുമൊത്ത് ആനപ്പാറയിലാണ് താമസം. മല്ലികയെ പാട്ടിലാക്കാൻ ചെമ്പൻ ആനപ്പാറയിലെ വീരന്റെ സഹായം തേടുന്നു. ചെമ്പന്റേയും വീരന്റേയും കുടിലതന്ത്രങ്ങൽ വിക്രമനു തുടർച്ചയാ‍ായി നേരിടേണ്ടി വരുന്നു. അവർ അയച്ച കടുവയോടു പൊരുതി ജയിയ്ക്കാനും വിക്രമനു നിഷ്പ്രയാസം സാധിയ്ക്കുന്നു. ആനന്ദന്റെ അമ്മ മരുന്നു കൊടുത്തു സംരക്ഷിച്ച ആനയും സഹായത്തിനു എത്തുന്നുണ്ട്. ചെമ്പനും വീരനും മല്ലിക, താമര, സിംഹൻ എന്നിവരെ തടവിലാക്കുമ്പോൾ വിക്രമനാണ് രക്ഷ്യ്ക്കെത്തുന്നത്. നിധി കാട്ടിക്കൊടുക്കാത്തതുകാരണം വിക്രമന്റെ അമ്മയെ മർദ്ദിയ്ക്കുന്നുമുണ്ട് ചെമ്പനും വീരനും. വിക്രമൻ വില്ലന്മാരെയെല്ലാം പരാജയപ്പെടുത്തി പുലിമലയുടെ തലവൻ സ്ഥാനം തിരിച്ചു പിടിച്ച് മല്ലികയെ സ്വന്തമാക്കുന്നു.

## അഭിനേതാക്കളും കഥാപാത്രങ്ങളും
*ആനന്ദൻ -- വിക്രമൻ
*ഗീതാഞ്ജലി—മല്ലിക
*രാജഗോപാൽ -- താമര കുലദൈവം
*നടരാജൻ(നടൻ) -- ചെമ്പൻ
*ഭരതൻ(നടൻ) -- സിംഹൻ
*എസ്.പി. പിള്ള—വീരൻ
*രാജമ്മ ജോൺസൺ -- കുലഗുരു
*കല്പന (പഴയ നടി) -- വിക്രമന്റെ അമ്മ
*വൈക്കം മണി -- ചെമ്പന്റെ ഭാര്യ
*ബാബു -- 
*ശാന്തി --
	
## പിന്നണിഗായകർ
*ബി. വസന്ത
*കെ.ജെ. യേശുദാസ്
*കമുകറ പുരുഷോത്തമൻ
*എൽ.ആർ. ഈശ്വരി
*പി. ലീല
*പി.ബി. ശ്രീനിവാസ്
*എസ്. ജാനകി

## അണിയറശിസ്പികൾ
*കഥ, തിരക്കഥ, സംഭാഷണം -- കാനം ഇ.ജെ.
*സംവിധാനം, നിർമ്മാണം -- പി സുബ്രഹ്മണ്യം
*ഛായാഗ്രഹണം -- ഇ എൻ സി നായർ
*ചിത്രസംയോജനം --  എം ഗോപാലകൃഷ്ണൻ
*അസോസിയേറ്റ് സംവിധായകർ -- കെ സുകുമാരൻ, സ്റ്റാൻലി ജോസ്
*കലാസംവിധാനം -- എം കൊച്ചാപ്പു
*നിശ്ചലഛായാഗ്രഹണം -- സി വേലപ്പൻ
*ഗാനരചന—ശ്രീകുമാരൻ തമ്പി
*സംഗീതം -- എം എസ് ബാബുരാജ്

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ദി ഹിന്ദുവിൽ നിന്ന് കാട്ടുമല്ലിക

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തമ്പി- ബാബുരാജ് ഗാനങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:കാനം. ഇ.ജെ. കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:ഇ.എൻ.സി. നായർ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
മരുഭൂമികൾ ഉണ്ടാകുന്നത്‌

മലയാളസാഹിത്യകാരൻ  ആനന്ദ് എഴുതിയ മലയാള നോവൽ ആണ് മരുഭൂമികൾ ഉണ്ടാകുന്നത്‌. ഡി.സി. ബുക്സ് 1989ൽ പ്രസിദ്ധീകരിച്ച ഈ പുസ്തകത്തിന് 1993ലെ വയലാർ അവാർഡ് ലഭിച്ചു.പ്രധാനകഥാപാത്രങ്ങൾ കുന്ദൻ ,റൂത്ത് .

## അവലംബം


വർഗ്ഗം:മലയാളം നോവലുകൾ
വർഗ്ഗം:വയലാർ പുരസ്കാരം ലഭിച്ച കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
വർഗ്ഗം:ആനന്ദിന്റെ കൃതികൾ
കുമ്മി

ഒരു പ്രത്യേക ഈണത്തിലുള്ള പാട്ടുകൾ പാടി പ്രത്യേക രീതിയിൽ തമിഴ്നാട്ടിലും കേരളത്തിലും സ്ത്രീകൾ നടത്താറുള്ള നൃത്തരൂപത്തെ **കുമ്മി** എന്നു പറയുന്നു.  ഇതിന് കുമ്മിയടിക്കുക എന്നും പറയും.  കഥകളിയിൽ ഈ രീതിയിലുള്ള നൃത്തം ഉൾപ്പെടുത്തിയിട്ടുണ്ട്.  സ്വതേ നാടൻ നൃത്തരൂപമാണ് കുമ്മി.  കുമ്മിക്ക് പാടാറുള്ള പാട്ടുകൾ അടങ്ങുന്ന ഒരു ഗാനസഞ്ചയംതന്നെ കുമ്മിപ്പാട്ടുകൾ എന്ന പേരിൽ ഉണ്ട്.

പഴയ തമിഴകത്ത് രൂപം കൊണ്ട അതിപ്രാചീനമായ ഈ നൃത്തം വാദ്യങ്ങൾ രൂപപ്പെടും മുമ്പേതന്നെ നിലവിലിരുന്നു. വാദ്യങ്ങളില്ലാതെ കൈകൊട്ടി താളമിട്ടുകൊണ്ടാണ് നൃത്തം നടക്കുന്നത്. കുടുംബവിശേഷങ്ങൾക്കും കൊയ്ത്തുത്സവങ്ങൾക്കുമൊക്കെ പണ്ട് കുമ്മിയാട്ടം നടത്തിയിരുന്നു.  

## അവലംബം
 

വർഗ്ഗം:കേരളത്തിലെ കലകൾ
വർഗ്ഗം:കേരളത്തിലെ നാടൻകളികൾ
വർഗ്ഗം:കല - അപൂർണ്ണലേഖനങ്ങൾ
വർഗ്ഗം:ഇന്ത്യയിലെ നൃത്തങ്ങൾ
വർഗ്ഗം:കേരളത്തിലെ നൃത്തങ്ങൾ
ശോഭാ സുരേന്ദ്രൻ

കേരളത്തിലെ ബി.ജെ.പി.യുടെ  പ്രസംഗകരിൽ ഒരാളാണ് **ശോഭാ സുരേന്ദ്രൻ**. ബി.ജെ.പി.യുടെ ദേശീയ നിർവ്വാഹക സമിതി അംഗമാണ് ശോഭാ സുരേന്ദ്രൻ.

## രാഷ്ട്രീയ പ്രവർത്തനം
തൃശ്ശൂർ ജില്ലാ സെക്രട്ടറി, ജില്ലാ ഭഗിനി പ്രമുഖ്‌ എന്നീ നിലകളിൽ പ്രവർത്തിച്ച ശോഭാ സുരേന്ദ്രൻ എ.ബി.വി.പിയിൽ വിവിധ ചുമതലകളും നിർവ്വഹിച്ചിട്ടുണ്ട്‌. 1995-ൽ യുവമോർച്ച ജില്ലാ വൈസ് പ്രസിഡന്റും പിന്നീട്‌ സംസ്‌ഥാന വൈസ് പ്രസിഡന്റും സെക്രട്ടറിയും അഖിലേന്ത്യാ എക്‌സിക്യൂട്ടീവ്‌ കമ്മിറ്റി അംഗവുമായി. കേരളത്തിൽ നിന്നും ബിജെപിയുടെ നിർവാഹക സമിതിയിലേക്ക്‌ തിരഞ്ഞെടുക്കപെട്ട  ആദ്യ വനിത കൂടിയാണ് ശോഭാ സുരേന്ദ്രൻ. 

## തിരഞ്ഞെടുപ്പുകൾ
*2021നിയമസഭാ തിരഞ്ഞെടുപ്പിൽ കഴക്കൂട്ടം നിയോജക മണ്ഡലത്തിലെ ബിജെപി സ്ഥാനാർഥി ആയി മത്സരിക്കുന്നു. 
* 2016-ലെ നിയമസഭാതിരഞ്ഞെടുപ്പിൽ പാലക്കാട് നിയമസഭാമണ്ഡലത്തിൽ നിന്ന് മൽസരിച്ചു.
* 2014-ലെ ലോക്‌സഭാ തിരഞ്ഞെടുപ്പിൽ പാലക്കാട് ലോക്‌സഭാമണ്ഡലത്തിൽ നിന്ന് ബി.ജെ.പി. സ്ഥാനാർത്ഥിയായി മൽസരിച്ചു. 
* 2004-ലെ വടക്കാഞ്ചേരി ഉപതിരഞ്ഞെടുപ്പിൽ ബി.ജെ.പി. സ്ഥാനാർത്ഥിയായി മൽസരിച്ചു. 
*2011-ലെ പൊതുതെരഞ്ഞെടുപ്പിൽ പൊന്നാനിയിൽ നിന്നും പുതുക്കാടു നിന്നും ബി.ജെ.പി. സ്ഥാനാർത്ഥിയായി മൽസരിച്ചു.

## തിരഞ്ഞെടുപ്പുകൾ

## കുടുംബം
വടക്കാഞ്ചേരി മണലിത്തറ പരേതനായ കൃഷ്‌ണന്റെയും കല്ല്യാണിയുടെയും ആറുമക്കളിൽ ഏറ്റവും ഇളയവളായി ജനിച്ചു. ബി.ജെ.പി മധ്യമേഖലയുടെ ചുമതല വഹിക്കുന്ന സെക്രട്ടറി കെ.കെ. സുരേന്ദ്രനാണ്‌ ഭർത്താവ്‌. മക്കൾ  യദുലാൽ കൃഷ്‌ണ, ഹരിലാൽ കൃഷ്‌ണ.

## അവലംബങ്ങൾ

വർഗ്ഗം:കേരളത്തിലെ ഭാരതീയ ജനതാ പാർട്ടി പ്രവർത്തകർ
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
ചീര അവിയൽ

വളരെ എളുപ്പത്തിൽ ചീര ഉപയോഗിച്ച്  തയ്യാറാക്കാൻ സാധിക്കുന്ന ഒരു വിഭവമാണ് ചീര അവിയൽ . 
## ആവശ്യമായ സാധങ്ങൾ
ചുവന്ന ചീര, ചക്കക്കുരു, മാങ്ങ, പച്ചമുളക് , മഞ്ഞൾ പൊടി, ഉപ്പ് , വെളിച്ചെണ്ണ , കറിവേപ്പില , ചെറിയ ഉള്ളി , ജീരകം , തേങ്ങ ചിരകിയത് .
ആദ്യം ചീര കഴുകി ഇലയും തണ്ടും (അവിയലിന്റെ കഷ്ണം പോലെ ) അരിഞ്ഞു വെക്കുക . മാങ്ങ, ചക്കക്കുരു ചെറിയ കഷ്ണങ്ങൾ ആക്കി അരിഞ്ഞു വെക്കുക .

## തയ്യാറാക്കുന്ന വിധം
തേങ്ങ ചിരകിയത് , പച്ചമുളക് , ചെറിയ ഉള്ളി , ജീരകം , മഞ്ഞൾ പൊടി എന്നിവ ചേർത്ത് അവിയലിന്റെ പാകത്തിന് അരച്ച് വെക്കുക .

ഒരു മൺ ചട്ടി എടുത്തു  ചീരയുടെ തണ്ട് , ചക്കക്കുരു എന്നിവ ആവശ്യത്തിനു വെള്ളം ചേർത്ത് വേവിക്കാൻ വെക്കുക. പകുതി വേവാകുമ്പോൾ മാങ്ങ ചേർക്കുക. അതിലേക്കു തേങ്ങ അരച്ചത്‌ കൂടെ ചീര ഇല അരിഞ്ഞത്, ആവശ്യത്തിനു ഉപ്പ്  എന്നിവ ചേർത്ത് അടച്ചു വെച്ച് വേവിക്കുക. കുറച്ചു വെളിച്ചെണ്ണ ഒഴിച്ച് നന്നായി ഇളക്കി  അടുപ്പിൽ നിന്ന് ഇറക്കി വെക്കാം .

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:പാചകം
വാഴച്ചുണ്ട് തോരൻ

കഞ്ഞിയുടെ കൂടെയും ചോറിന്റെ ഒപ്പവും കഴിക്കാൻ സാധിക്കുന്ന വളരെ സ്വാദിഷ്ഠമായ ഒരു വിഭവമാണ് **വാഴ ചുണ്ട് /വാഴ കൂമ്പ് തോരൻ**. 

## ആവശ്യമായ സാധനങ്ങൾ
വാഴ കൂമ്പ്, വെളിച്ചെണ്ണ, ചെറിയ ഉള്ളി, പച്ചമുളക്, മഞ്ഞൾപൊടി, ഉപ്പ്, പരിപ്പ് വേവിച്ചത്, തേങ്ങാ ചിരകിയത്, കടുക്, കറിവേപ്പില. 

## തയ്യാറാക്കുന്ന വിധം
വാഴ കൂമ്പ് നന്നായി കൊത്തി അരിഞ്ഞു എടുക്കുക. അരിഞ്ഞതിനു ശേഷം കറ കളയാൻ അതിലേക്കു കുറച്ചു വെളിച്ചെണ്ണ ഒഴിച്ച് ചെറിയ ഈർക്കിൽ ഉപയോഗിച്ച് നൂൽ എടുത്തു കളയണം. തേങ്ങാ ചിരകിയത്, ചെറിയ ഉള്ളി, പച്ചമുളക്, മഞ്ഞൾപൊടി, ഉപ്പ് എന്നിവ ഒന്ന് ചതച്ചു എടുക്കുക.

ചീനച്ചട്ടിയിൽ വെളിച്ചെണ്ണ ഒഴിച്ച് കടുക് പൊട്ടിച്ചു അതിലേക്കു കറിവേപ്പില ഇട്ടു അരിഞ്ഞു വെച്ചിരിക്കുന്ന വാഴ ചുണ്ട് ചേർത്ത് മൂടി വെച്ച് വേവിക്കുക (ഇടയ്ക്കിടയ്ക്ക്  ഇളക്കി കൊടുക്കണം അല്ലെങ്കിൽ കരിഞ്ഞു പിടിക്കും ). കുറച്ചു വാടി വരുമ്പോൾ ചതച്ചു വെച്ചിരിക്കുന്ന തേങ്ങാ കൂട്ട് ചേർത്ത് യോജിപ്പിക്കുക. വേവാകുമ്പോൾ പരിപ്പ് വേവിച്ചത് കൂടെ ചേർത്ത് ഇളക്കി നന്നായി  യോജിപ്പിച്ച് എടുക്കുക.

വർഗ്ഗം:പാചകം
റാങ്കുകളും പദവികളും (ഇന്ത്യൻ വ്യോമസേന)

ഭാരതീയ വ്യോമസേനയുടെ റാങ്ക് ഘടന റോയൽ വ്യോമസേനയുടെ റാങ്ക് ഘടനയെ അടിസ്ഥാനപ്പെടുത്തിയാണ് നിർണ്ണയിച്ചിരിക്കുന്നത്. മാർഷൽ ഓഫ് ഇന്ത്യൻ എയർ ഫോഴ്സ് ആണ് ഏറ്റവും ഉയർന്ന പദവി. അർജൻ സിംഗ് മാത്രമാണ് ഈ റാങ്ക് നേടിയ ഏക ഉദ്യോഗസ്ഥൻ. ഭാരതീയ വ്യോമസേനയിലെ റാങ്കുകളും പദവികളും താഴെപ്പറയും പ്രകാരമാണ്.

## ഓഫീസർ റാങ്കുകൾ

## ഇതും കാണുക
* റാങ്കുകളും പദവികളും (ഇന്ത്യൻ കരസേന)
* റാങ്കുകളും പദവികളും (ഇന്ത്യൻ നാവികസേന)

## അവലംബം

വർഗ്ഗം:ഇന്ത്യൻ വ്യോമസേന
കായംകുളം കൊച്ചുണ്ണി (ചലച്ചിത്രം)

1966-ൽ പുറത്തിറങ്ങിയ മലയാളചലച്ചിത്രമാണ് **കായംകുളം കൊച്ചുണ്ണി**.  ഗാനഗന്ധർവ്വൻ യേശുദാസ് പാടിഅഭിനയിച്ച ചിത്രമാണിത്. ഐതിഹ്യമാലയിലെ കഥ ആസ്പദമാക്കി പി.എ. തോമസ് എഴുതിയ തിരക്കഥയ്ക്ക് ജഗതി എൻ.കെ. ആചാരി സംഭാഷണം എഴുതി.  1966 ജൂലൈ 29-ന് ഈ ചിത്രം പ്രദർശനം തുടങ്ങി.

## കഥാസാരം
വിശപ്പു സഹിക്കാനാവാതെ എട്ടുവയസ്സിൽ വീടു വിട്ടവനാണു കൊച്ചുണ്ണി. ദയാലുവായ ഒരു പീടികക്കാരനു ചെറിയ ജോലികൾ ചെയ്തു കൊടുത്ത് സ്വന്തം ജീവിതം തുടങ്ങി.  ഉമ്മ മരിച്ചപ്പോൾ സഹോദരി നബീസയെ അവൻ സംരക്ഷിയ്ക്കുകയാണ്. പയറ്റു പഠിപ്പിക്കുന്നത് ഒളിച്ചിരുന്നു നോക്കിപ്പഠിച്ച കൊച്ചുണ്ണി അബദ്ധത്തിൽ ഗുരുവിനു മുമ്പിൽ  പെട്ടുപോവുകയും ഗുരു അവനെ അഭ്യാസങ്ങൾ പഠിപ്പിക്കുകയും ചെയ്തു. പീടികപ്പണിയിൽ നിന്നും പുറംതള്ളപ്പെട്ട കൊച്ചുണ്ണി കുറേശ്ശെയായി കളവും കൊള്ളയും തുടങ്ങി. അഗതികളിൽ നിന്നും സ്വരുക്കൂട്ടിയ മുതൽ ധനികരുടെ പക്കൽ നിന്നും ബലമായി കവർന്ന് അഗതികൾക്കു തന്നെ തിരിച്ചേൽ‌പ്പിക്കുക എന്നതു കൊച്ചുണ്ണിയുടെ നിത്യവൃത്തിയായി മാറി. സുറുമക്കച്ചവടക്കാരൻ ഖാദറുമായി നബീസയ്ക്ക് അടുപ്പമുണ്ട്. കൊച്ചുണ്ണിയുടെ ഭാര്യ അയിഷയ്ക്കും ആ ബന്ധം ഇഷ്ടമായിരുന്നു എന്നതിനാൽ അവരുടെ വിവാഹം കൊച്ചുണ്ണി നടത്തിക്കൊടുത്തു. തിരുവനന്തപുരം കൊട്ടാരം അടിച്ചുതളിക്കാരി വാഴപ്പള്ളി ജാനകി കായംകുളത്തു വന്നു താമസമാക്കിയപ്പോൾ പല ശൃംഗാരികളും അവളുടെ സ്വാധീനത്തിലായി. കൊച്ചുണ്ണിയും അവളെ സന്ദർശിച്ചു പോന്നു. പാലിൽ മയക്കുമരുന്ന് കലക്കിക്കൊടുത്ത് ഉറക്കി  കൊച്ചുണ്ണിയെ അവൾ പോലീസിനേൽ‌പ്പിച്ചു കൊടുത്തു. ജയിൽ ചാടിയ കൊച്ചുണ്ണി അവളെ കുത്തിക്കൊന്നു. പിന്നീട് സ്വയം പോലീസിനു കീഴടങ്ങിയ കൊച്ചുണ്ണിയെ ദിവാൻ വിചാരണ ചെയ്തപ്പോൾ ജനശതങ്ങൾ കൊച്ചുണ്ണിയുടെ വിടുതലിനായി പ്രകടനം നടത്തി.

## അഭിനേതാക്കളും കഥാപാത്രങ്ങളും
*സത്യൻ—കൊച്ചുണ്ണി
*കെ.പി. ഉമ്മർ—ദിവാൻ
*കെ.ജെ. യേശുദാസ്—ഖാദർ
*ഉഷാകുമാരി—നബീസ
*തിക്കുറിശ്ശി സുകുമാരൻ നായർ—കൊച്ചുണ്ണീപ്പണിക്കർ തഹസീൽദാർ
*സുകുമാരി—വാഴപ്പള്ളി ജാനകി
*മാസ്റ്റർ ലത്തീഫ് -- കൊച്ചുണ്ണിയുടെ ബാല്യം
*അടൂർ ഭാസി—തഹസീൽദാരുടെ ആശ്രിതൻ
*കമലാ ദേവി -- അയിഷ
*പറവൂർ ഭരതൻ—മൊയ്തു
*ഗോപാലൻ ഗുരുക്കൾ -- പയറ്റ് ഗുരു
*മുതുകുളം രാഘവൻ പിള്ള—ചായക്കടക്കാരൻ
*കടുവാക്കുളം ആന്റണി -- കടുവാഞ്ചേരി വാവ
*ടി.ആർ. ഓമന --
*നളിനി -- 
*ഒ രാമദാസ് --
*കെടാമംഗലം ആലി --
*രമേശൻ -- 
*ജെ എ ആർ ആനന്ദ് --
*പ്രതാപചന്ദ്രൻ -- 
	
## പിന്നണിഗായകർ
*ബി. വസന്ത
*കെ.ജെ. യേശുദാസ്
*കമുകറ പുരുഷോത്തമൻ
*എസ്. ജാനകി

## അണിയറശില്പികൾ
*കഥ—ഐതിഹ്യമാല അവലംബം
*തിരക്കഥ—പി എ തോമസ്
*സംഭാഷണം --  ജഗതി എൻ കെ ആചാരി
*സംവിധാനം, നിർമ്മാണം -- പി എ തോമസ്
*ഛായാഗ്രഹണം --  പി ബി മണിയം
*ഗാനരചന—അഭയദേവ്, പി ഭാസ്ക്കരൻ
*സംഗീതം -- ബി എ ചിദംബരനാഥ്

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് കായംകുളം കൊച്ചുണ്ണി
*മാഡി06ബ്ലോഗ്പോസ്റ്റിൽ നിന്ന് കായംകുളം കൊച്ചുണ്ണി.
*മുഴുനീള ചലച്ചിത്രം കായംകുളം കൊച്ചുണ്ണി

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
മിത്രക്കരി

ആലപ്പുഴ ജില്ലയിലെ കുട്ടനാട് താലൂക്കിൽ വെളിയനാട് ബ്ലോക്കിൽ മുട്ടാർ ഗ്രാമപഞ്ചായത്ത് പരിധിയിൽ ഉൾപെടുന്ന പ്രദേശമാണ്  മിത്രക്കരി.

## പേരിനു പിന്നിൽ
പുരാതനകാലത്ത് മിത്രക്കരി ഒരു ഘോരവനമായിരുന്നു.  മിത്രൻ  എന്ന ഗ്രാമാധിപന്റെ പ്രദേശം ആയിരുന്നതിനാലാണ്  മിത്രക്കരി എന്ന പേര് ലഭിച്ചത് എന്നാണ് പഴമക്കാർ പറയുന്നത് . 

## ആരാധനാലയങ്ങൾ
*മിത്രക്കരി ഭഗവതിക്ഷേത്രം
*ചാത്തനാട്ട്കാവ്
*അയ്യനാർ കോവിൽ
*സെന്റ് സേവ്യേഴ്സ് പള്ളി
*തിരുകുടുമ്പ ദേവാലയം കിഴക്കേമിത്രക്കരി              • 
                              ശ്രീധർമ ശാസ്താ  ക്ഷേത്രം കിഴക്കേ മിത്രക്കരി 

## അവലംബം
പ്രോജക്റ്റ് ലൂൺ

ഗൂഗിളിന്റെ ഗവേഷണ വിഭാഗമായ ഗൂഗിൾ ലാബ്സിന്റെ അതിനൂതനമായ പദ്ധതിയാണ്** പ്രോജക്റ്റ് ലൂൺ**.  വാർത്താവിനിമയ സങ്കേതങ്ങൾ പരിമിതമായ വിദൂര സ്ഥലങ്ങളിൽ ബലൂണുകളുടെ സഹായത്തോടെ സ്ട്രാറ്റോസ്ഫിയറിൽ 18 കിലോമീറ്റർ (11 mi) മുതൽ 25 കിലോമീറ്റർ (16 mi) വരെ ഉയരത്തിൽ 1 എംബിറ്റ്/സെക്കൻഡ് വരെ വേഗതയുള്ള ഒരു ഏരിയൽ വയർലെസ് നെറ്റ്‌വർക്ക് സൃഷ്ടിക്കാൻ സാധിക്കും.  തികച്ചും സൗജന്യമായി ഇന്റർനെറ്റ് സൗകര്യങ്ങളെത്തിക്കുക എന്നതാണ് ഇതിന്റെ ലക്ഷ്യം. പ്രോജക്റ്റ് ലൂൺ 2011-ൽ എക്സ് (മുമ്പ് ഗൂഗിൾ എക്സ്) ഒരു ഗവേഷണ വികസന പദ്ധതിയായി ആരംഭിച്ചു, എന്നാൽ പിന്നീട് 2018 ജൂലൈയിൽ ഒരു പ്രത്യേക കമ്പനിയായി മാറി. ലാഭകരമല്ലാത്തതിനാൽ 2021 ജനുവരിയിൽ കമ്പനി അടച്ചുപൂട്ടുമെന്ന് പ്രഖ്യാപിച്ചു.

## പ്രവർത്തനം

അന്തരീക്ഷവായുവിനെക്കാൾ ഭാരം കുറവുള്ള വാതകങ്ങൾ ഉയർന്ന മർദ്ദത്തിൽ ബലൂണിൽ നിറയ്ക്കുന്നതിനാൽ അവ അന്തരീക്ഷത്തിൽ തങ്ങി നിൽക്കുകയും കാറ്റിന്റെ ഗതിവേഗങ്ങൾക്കനുസരിച്ച് പാറിനടക്കുകയും ചെയ്യും. കനം കുറഞ്ഞ പോളിത്തീൻ ഫിലിമിൽ നിന്നുമാണ് 50 അടി വ്യാസമുള്ള ബലൂൺ ഉണ്ടാക്കിയിരിക്കുന്നത്.  ഭൗമോപരിതലത്തിൽ നിന്ന് ഇരുപതു കിലോമീറ്ററിലേറെ ഉയരത്തിൽ പറന്നു നടക്കുന്ന ബലൂണുകളിൽ, നൂറു കിലോമീറ്റർ ചുറ്റളവിൽ അതിവേഗ ഇന്റർനെറ്റ് ബന്ധം ലഭ്യമാക്കാൻ കഴിവുള്ള ഉപകരണങ്ങൾ (മൂന്നാം തലമുറ ഇന്റർനെറ്റ് പ്രകാശിതമാകുന്ന ഏതാനും ട്രാൻസ്മിറ്ററുകൾ) ഘടിപ്പിക്കുന്നു. ഒരു ബലൂണിന്റെ പരിധിയിൽ നിന്ന് മറ്റൊരു ബലൂണിന്റെ പരിധിയിലേക്ക് ഈ ഉപകരണങ്ങളിൽ നിന്നുള്ള സിഗ്നലുകൾ മാറിക്കൊണ്ടിരിക്കും.
ചെലവേറിയ ഫൈബർ ഒപ്റ്റിക്ക് കേബിൾ ശൃംഖലകൾ സ്ഥാപിക്കാൻ സാധ്യമല്ലാത്ത ഇടങ്ങളിൽ ഇതിലൂടെ ചെലവ് ലഘൂകരിക്കാനാകും.
## വിമർശനങ്ങൾ

## അവലംബം

വർഗ്ഗം:വിവരസാങ്കേതികവിദ്യ
വർഗ്ഗം:ഗൂഗിൾ സേവനങ്ങൾ
വർഗ്ഗം:വാർത്താവിനിമയം
റാങ്കുകളും പദവികളും (ഇന്ത്യൻ നാവികസേന)

ഇന്ത്യൻ നാവികസേനയിലെ ഏറ്റവും ഉയർന്ന റാങ്കുള്ള നാവിക ഉദ്യോഗസ്ഥൻ, അഡ്മിറൽ പദവി വഹിക്കുന്ന നാവികസേനാ മേധാവിയാണ്.

ഇന്ത്യൻ നാവിക സേനയുടെ റാങ്കുകളും പദവികളും താഴെവിവരിക്കുന്നു.

ബ്രിട്ടീഷ്‌ സൈനിക റാങ്കുമായി വളരെ സാമ്യമുള്ളവയാണിവ.

## അവലംബം
 

## ഇതും കാണുക
* റാങ്കുകളും പദവികളും (ഇന്ത്യൻ കരസേന)
* റാങ്കുകളും പദവികളും (ഇന്ത്യൻ വ്യോമസേന)

വർഗ്ഗം:ഇന്ത്യൻ നാവികസേന
നിക്കാസോറസ്

മൺ മറഞ്ഞു പോയ തെറാപ്സിഡ് വിഭാഗത്തിൽ പെട്ട ഒരു ജീവി ആണ്  **നിക്കാസോറസ്**. പെർമിയൻ കാലഘട്ടത്തിന്റെ മധ്യ കാലത്ത് ജീവിച്ചിരുന്നവയാണ് ഇവ. ഇത് വരെ ഇവയുടെ ഒറ്റ ഉപവർഗത്തെ മാത്രമേ കണ്ടുകിട്ടിയിട്ട് ഉള്ളൂ (N. tatarinovi).ഇവ പ്രാണിഭോജി ആയിരുന്നു എന്ന് കരുതുന്നു.

## ശരീര ഘടന
വളരെ ചെറിയ ജീവികൾ ആയ ഇവയുടെ തലയുടെ നീളം 5 സെ മീ മാത്രം ആയിരുന്നു. വലിയ കണ്ണു ക്കൾ ഉള്ള ഇവ രാത്രി സഞ്ചാരിയായ ജീവി ആക്കാൻ ആണ് സാധ്യത കൽപ്പികപ്പെടുന്നത്‌. മറ്റ്  തെറാപ്സിഡ് വിഭാഗങ്ങളെ പോലെ തന്നെ ഇവയുടെയും തല പിറകിലേക്ക് അൽപ്പം ചെരിഞ്ഞാണ്‌ ഇരിക്കുന്നത്.

## അവലംബം
* Kemp, Thomas Stainforth (2005). *The Origin and Evolution of Mammals*. ISBN 0-19-850760-7.

വർഗ്ഗം:തെറാപ്സിഡ്
മറ്റക്കര

കേരളത്തിലെ കോട്ടയം ജില്ലയിലെ മധ്യ ഭാഗത്തായുള്ള ഒരു ഗ്രാമം ആണ് **മറ്റക്കര**. അകലകുന്നം പഞ്ചായത്തിൽ ആണ് മറ്റക്കര സ്ഥിതി ചെയ്യുന്നത്. കോട്ടയത്ത്‌ നിന്നു 22 കി.മീ. ദൂരെ, പാലയിൽ നിന്നും 15 കിലോമീറ്റർ മാറി, കൊച്ചിയിൽ നിന്നും 62 കി.മീ. അകലെയായിട്ടാണ് മറ്റക്കരയുടെ  കിടപ്പ്‌..

## പേരിനു പിന്നിൽ
### ഐതിഹ്യം
കൃത്യമായി മറ്റക്കര എന്നൊരൂ സ്ഥലം നമ്മുക്ക് കാണുവാൻ കഴിയില്ല .മണൽ ,മണ്ണൂർപള്ളി, പാദുവാ,പട്ടിയാലിമറ്റം, ചുവന്നപ്ലാവ്, നെല്ലിക്കുന്ന്, കരിന്പാനി,മഞ്ഞാമറ്റം, വടക്കേടം എന്നീ സ്ഥലങ്ങളും ചൂറ്റുപാടുകളും ചേർന്ന വലിയ ഒരു പ്രദേശമാണ് (കര) മറ്റക്കര. മറ്റക്കരയെ ചുറ്റിപറ്റി പന്നഗം എന്നറിയ പെടുന്ന തോട് ഒഴുകിപോകുന്ന്ട്. പേരുപോലെ തന്നേ ഇതു വളഞ്ഞു പുളഞ്ഞു ആണ് ഒഴുകി മീനച്ചിൽ ആറ്റിൽ ഒഴുകി ചേരുന്നത്. പന്നാംതോട് എന്നും ഇതു അറിയപെടുന്ന ഈ തോട് മറ്റക്കരകരുടെയ്‌ ജീവിതവുംയീ ഇഴുകിചേർന്ന് കിടക്കുന്നു 

## ചരിത്രം
മറ്റക്കര എന്ന പ്രദേശം പേര് ധ്വനിപ്പിക്കുന്നതുപോലെതന്നെ മറ്റങ്ങളും പാടങ്ങളും താരതമ്യേന കൂടുതലുള്ള പ്രദേശങ്ങളാണ്. പഞ്ചായത്തിലെ ഏറ്റവും വലിയ കരയായ മറ്റക്കരയുടെ ഹൃദയഭാഗത്താണ് മഞ്ഞക്കാവ് എന്നറിയപ്പെടുന്ന ശിവപാർവ്വതിക്ഷേത്രവും ശ്രീരാമകൃഷ്ണാശ്രമവും സ്ഥിതിചെയ്യുന്നത്. ചെറുഅരുവികളും മലനിരകളും വയലുകളും തോടുകളും ചേർന്ന മറ്റക്കരയുടെ ഹൃദയധമനിയാണ് പന്നഗംതോട്.കേരളത്തിലെ ഏറ്റവൂം വലിയ ശുദ്ധജല തോടായ പന്നഗംതോട് മറ്റക്കരയുടെ ചരിത്രത്തിലേക്ക് തന്നെ ഒഴൂകിചേരൂന്നു.തുരുത്തിപള്ളിയിൽ ക്ഷേതം മറ്റക്കരപള്ളി തൂടങ്ങീ നൂറ്റാണ്ടുകൾ പഴക്കമുള്ള ക്ഷേത്രങ്ങളൂം പള്ളികളും മറ്റക്കരയുടെ പ്രത്യേകതയാണ്.

## മതം
ഹിന്ദു, ക്രിസ്തു മതങ്ങളിൽ വിശ്വസിക്കുന്ന ഒരു ജനതയാണ് മറ്റക്കരയിൽ  കാണാൻ  സാഥികുന്നത്.
തിരുകുടുംബ ദേവാലയം (മറ്റക്കരപള്ളി)
ശ്രീ ഭഗവതി തുരുത്തിപള്ളിയിൽ ക്ഷേത്രം 
അയിരൂർ മഹാദേവ ക്ഷേത്രം പട്ടിയലിമറ്റം.
അൽഫോൻസാ ഗിരി പള്ളി.
തിരുഹൃതയ പള്ളി കരിമ്പാനി.
സെന്റ്‌ സെബാസ്റ്റ്യൻ പള്ളി മഞാമാറ്റം
സെന്റ്‌ ജോർജ് പള്ളി മണ്ണൂർ
കുറ്റിയാനിക്കൽ ധർമ ശാസ്താ ക്ഷേത്രം, മണൽ    
സെന്റ്‌ ആന്റണി പള്ളി, പാദുവ

## വിദ്യാഭ്യാസ സ്ഥാപനങ്ങൾ
മറ്റക്കര ഹൈസ്കൂൾ മറ്റക്കര.
No.151 N.S.S കരയോഗം - 1954-ൽ സ്ഥാപിച്ച ഈ വിദ്യാലയം കോട്ടയം ജില്ലയിലെ പഴക്കമേറിയ വിദ്യാലയങ്ങളിലൊന്നാണ്. 

സെൻറ്:ജോസഫ് ഹൈസ്കൂൾ.
 
### സാങ്കേതിക വിദ്യാഭ്യാസ സ്ഥാപനങ്ങൾ
മോഡൽ പോളിടെക്നിക്ക്,മറ്റക്കര.

ടോംസ് കോളേയ്ജ് ഓഫ് എഞ്ചിനീയറിംഗ് ,മറ്റക്കര

## ആശുപത്രികൾ
JJ ഹോസ്പിറ്റൽ, മണൽ മറ്റക്കര.  

## പ്രമുഖ വ്യക്തികൾ
കേരളത്തിന്റെ അഭിമാനതാരവും അർജ്ജുന അവാർഡ് ജേതാവുമായ ഒളിമ്പ്യൻ ചിത്ര കെ.സോമൻ.

ജനപ്രിയ ഗാനരചയിതാവ് ശ്രീ.മറ്റക്കര സോമൻ 

കഥകളി  സംഗീതത്തിൽ പ്രാവീണ്യം തെളിച്ച ശ്രീ. കലാനിലയം സിനു.

ദേശീയ അവാർഡ് നേടിയ സിനിമാ ഛായാഗ്രാഹകൻ ശ്രീ.നിഖിൽ എസ് പ്രവീൺ

## ബാങ്കുകൾ

## അവലംബങ്ങൾ



വർഗ്ഗം:കോട്ടയം ജില്ലയിലെ ഗ്രാമങ്ങൾ
സുഗന്ധവേപ്പ്

**കാട്ടുകറിവേപ്പ്, കറിവേപ്പില, പൊട്ടി** എന്നെല്ലാം അറിയപ്പെടുന്ന **സുഗന്ധവേപ്പ്** ഒരു ചെറിയ മരമാണ്. . ഇന്ത്യ, നേപ്പാൾ, ശ്രീലങ്ക, ആഫ്രിക്ക എന്നിവിടങ്ങളിലെല്ലാം കാണുന്നു. ധാരാളം ഔഷധഗുണങ്ങളുള്ള ഒരു സസ്യമാണിത്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ക്ലോസീന
വർഗ്ഗം:കേരളത്തിലെ സസ്യജാലം
അശ്വമേധം (ചലച്ചിത്രം)

സുപ്രിയ സിനിമാസിന്റെ ബാനറിൽ ഹരി പോത്തൻ നിർമ്മിച്ച് എ. വിൻസെന്റ് സംവിധാനം ചെയ്ത ഒരു ചലചിത്രമാണ് **അശ്വമേധം**. തോപ്പിൽഭാസിയാണ് ഈ ചിത്രത്തിൻറെ കഥ, തിരക്കഥ, സംഭാഷണം എന്നിവ നിർവഹിച്ചത്. വയലാറിന്റെ വരികൾക്ക് ജി. ദേവരാജന്റെ സംഗീതം. സത്യൻ, പ്രേം നസീർ, മധു, ഷീല തുടങ്ങി വലിയൊരു താരനിരയാണ് ചിത്രത്തിൽ അഭിനയിച്ചത്. സംഗീത സംവിധാനം ജി. ദേവരാജനായിരുന്നു.

## അഭിനേതാക്കൾ

## ഗാനങ്ങൾ
ഗാനങ്ങൾ :വയലാർ രാമവർമ്മഈണം :  ജി. ദേവരാജൻ

## അവലംബം

വർഗ്ഗം:എ. വിൻസെന്റ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ

വർഗ്ഗം:പ്രേം നസീർ-ഷീല ജോഡി
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:ഹരി പോത്തൻ നിർമ്മിച്ച ചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
മിച്ചൽ മക്ക്ലെനഗെൻ

**മിച്ചൽ ജോൺ മക്ക്ലെനഗെൻ** (ജനനം: 11 ജൂൺ 1986, ഹാസ്റ്റിങ്സ്, ന്യൂസിലൻഡ്) ഒരു ന്യൂസിലൻഡ് അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഇടംകൈയ്യൻ ഫാസ്റ്റ് ബൗളറായ അദ്ദേഹം ഫസ്റ്റ്-ക്ലാസ്സ് ക്രിക്കറ്റിൽ സെൻട്രൽ ഡിസ്ട്രിക്സ് ടീമിനുവേണ്ടിയാണ് അരങ്ങേറ്റം കുറിച്ചത്. പിന്നീട് 2011 സീസണിൽ ഓക്ലാൻഡ് ടീമിലേക്ക് മാറിയ അദ്ദേഹം ആദ്യ മത്സരത്തിൽ തന്നെ നോർത്തേൺ ഡിസ്ട്രിക്റ്റ്സ് ടീമിനെതിരെ 30 റൺസ് മാത്രം വഴങ്ങി 5 വിക്കറ്റുകളെടുത്തു. വെല്ലിങ്ടണിനെതിരെ നടന്ന അടുത്ത മത്സരത്തിൽ 41 റൺസ് വഴങ്ങി 6 വിക്കറ്റുകൾ അദ്ദേഹം നേടി. ലിസ്റ്റ് എ ക്രിക്കറ്റിലും, ഫസ്റ്റ്-ക്ലാസ്സ് ക്രിക്കറ്റിലും നടത്തിയ മികച്ച പ്രകടനങ്ങളുടെ അടിസ്ഥാനത്തിൽ അദ്ദേഹത്തെ 2012-13 സീസണിൽ ദക്ഷിണാഫ്രിക്കക്കെതിരെയുള്ള പരമ്പരയിലേക്ക് ടീമിൽ ഉൾപ്പെടുത്തി. അന്താരാഷ്ട്ര ക്രിക്കറ്റിലെ ആദ്യ ഏകദിന മത്സരത്തിൽതന്നെ 4 വിക്കറ്റുകൾ വീഴ്ത്തി അദ്ദേഹം വളരെയധികം ശ്രദ്ധിക്കപ്പെട്ടു. റിച്ചാഡ് ഹാഡ്ലിക്കു ശേഷം, അരങ്ങേറ്റ മത്സരത്തിൽ തന്നെ 4 വിക്കറ്റുകൾ നേടിയ രണ്ടാമത്തെ ന്യൂസിലൻഡ് കളിക്കാരനാണ് അദ്ദേഹം. 2013ലെ ചാമ്പ്യൻസ് ട്രോഫി ടൂർണമെന്റിൽ 3 മത്സരങ്ങളിൽനിന്ന് 11 വിക്കറ്റുകൾ നേടി, ടൂർണമെന്റിൽ ഏറ്റവുമധികം വിക്കറ്റുകൾ നേടിയ രണ്ടാമത്തെ കളിക്കാരനായി അദ്ദേഹം മാറി..ഇന്ത്യൻ പ്രീമിയർ ലീഗിൽ മുംബൈ ഇന്ത്യൻസിനായും മക്ലെനഗൻ കളിക്കുന്നു.

## അവലംബം

വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വർഗ്ഗം:1986-ൽ ജനിച്ചവർ
വർഗ്ഗം:ജൂൺ 11-ന് ജനിച്ചവർ
കാട്ടുവേപ്പില

**കാട്ടുമുന്തിരി** എന്നും **കാട്ടുകറിവേപ്പില** എന്നും അറിയപ്പെടുന്ന **കാട്ടുവേപ്പില** തെക്കേഇന്ത്യൻ തദ്ദേശവാസിയായ ഒരു കുറ്റിച്ചെടിയാണ്. . ഇതൊരു ഔഷധസസ്യമാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:ക്ലോസീന
വർഗ്ഗം:കേരളത്തിലെ സസ്യജാലം
വിനായക മൂർത്തി മുരളീധരൻ

തമിഴ് ഈഴം വിമോചനപ്പുലികളുടെ ഉന്നത നേതാവായിരുന്ന **വിനായക മൂർത്തി മുരളീധരൻ** എന്ന **കേണൽ കരുണ** (ജ: 1966) കിഴക്കൻ ശ്രീലങ്കയിലെ മട്ടക്കളപ്പ് ജില്ലയിൽ ജനിച്ചു. തമിഴ് ഈഴം വിമോചനപ്പുലികളുടെ സംഘടനയിൽ 1983 മുതൽ ചേർന്ന് പ്രവർത്തിയ്ക്കാൻ തുടങ്ങിയ കരുണ പിന്നീട് കിഴക്കൻ മേഖലയുടെ കമാൻഡറായും ഉയർന്നു.
2004 ൽ  കിഴക്കൻ മേഖലയിലെ തമിഴ് വംശജരോടുള്ള എൽ.ടി.ടി.ഇ യുടെസമീപനത്തിൽ പ്രതിഷേധിച്ച് പ്രധാനസംഘടനയിൽ നിന്നു വിഘടിച്ചുമാറിയ കരുണയുടെ നേതൃത്വത്തിലുള്ള വിഭാഗം, ഭീകരവാദത്തെ എതിർക്കുകയും,അക്രമം വെടിഞ്ഞ് രാഷ്ട്രീയ മുഖ്യധാരയിലേയ്ക്ക് വരുന്നതിനുള്ള ശ്രമങ്ങൾ ആരംഭിയ്ക്കുകയും ചെയ്തു.**തമിൾ മക്കൾ വിടുതലൈ പുലികൾ** എന്നായിരുന്നു കരുണ നേതൃത്വം കൊടുത്ത വിമതഗ്രൂപ്പിന്റെ പേർ. ഇതിനെത്തുടർന്ന് എൽ.ടി.ടി.ഇ വ്യാപകമായ അക്രമം കരുണയുടെ സേനയുടെ നേർക്ക് അഴിച്ചുവിടുകയുണ്ടായി.എന്നാൽ തെക്കു കിഴക്കൻ മേഖലയിലെ ശക്തികേന്ദ്രമായിരുന്ന കരുണയുടെ സംഘം തിരിച്ചടികൾക്കു മുതിരാതെ ഇരുന്നില്ല.. 2006 ൽ ശ്രീലങ്കൻ സൈന്യം ഈ മേഖലയിൽ നടത്തിയ നീക്കത്തിനു കരുണയുടെ നേതൃത്വത്തിലുള്ള വിമതസംഘം പിന്തുണ നൽകുകയുണ്ടായി.ഇതിന്റെ ഫലമായി 2007 ൽ കിഴക്കൻ മേഖലയിൽ നിന്ന് എൽ.ടി.ടി.ഇ തുരത്തപ്പെട്ടു.  എൽ.ടി.ടി.ഇ യിൽ നിന്നു കരുണയുടെ സംഘം വേർപെട്ടതിലൂടെ ഒരു സായുധപോരാട്ടത്തിനുള്ള എൽ.ടി.ടി.ഇ യുടെ കഴിവ് 70% ളം നഷ്ടപ്പെട്ടതായി കരുണ അഭിപ്രായപ്പെട്ടിരുന്നു.

## ആരോപണങ്ങൾ
മനുഷ്യാവകാശധ്വംസനവുമായി ബന്ധപ്പെട്ട് നിരവധി ആരോപണങ്ങൾ കരുണ വിഭാഗത്തിനെതിരേ ഉന്നയിയ്ക്കപ്പെട്ടു. ജാഫ്നയിലെ ചില വ്യക്തികളുടെ തിരോധാനമായിരുന്നു ഇതിൽ പ്രധാനം. യുദ്ധമുന്നണിയിലേയ്ക്ക് കുട്ടികളെ നിയോഗിച്ചതും, എതിരാളികളെ നിശ്ശബ്ദരാക്കാൻ കൊലയാളിസംഘത്തെ നിയോഗിച്ചിരുന്നുവെന്നതും ആരോപണങ്ങളിൽ പ്പെടും.
## ഔദ്യോഗിക പദവി
ശ്രീലങ്കൻ മുഖ്യധാരാ രാഷ്ട്രീയത്തിലെത്തിച്ചേർന്ന കരുണ *യു.പി.എഫ്.എ* യിൽ(United People's Freedom Alliance -UPFA)  അംഗമായിത്തീരുകയും ,അതിലെ പ്രധാന കക്ഷിയായ *ശ്രീലങ്കൻ ഫ്രീഡം പാർട്ടി*യുടെ ഉപാദ്ധ്യക്ഷനും ആണ്.ദേശീയോദ്ഗ്രഥനത്തിനുള്ള വകുപ്പിന്റെ ചുമതലയുള്ള മന്ത്രിയായി 2008 ൽ സത്യപ്രതിജ്ഞ  ചെയ്തിരുന്നു. 

## അവലംബം

## പുറം കണ്ണികൾ
*http://news.bbc.co.uk/1/hi/world/south_asia/7657668.stm
*Official Party Website 
*Voice of East
*BBC interview with Karuna 4 March 2007
*Interview with Karuna , *Asian Tribune*
*BBC profile of Colonel Karuna, BBC News, March 5, 2004. Retrieved April 6, 2007
*"US slams police, Karuna, LTTE", BBC News, March 10, 2006. Retrieved April 6, 2007
*"A documentary about Col. Karuna", Video Documentary about Col. Karuna

വർഗ്ഗം:ശ്രീലങ്കയിലെ രാഷ്ട്രീയപ്രവർത്തകർ
വർഗ്ഗം:1966-ൽ ജനിച്ചവർ
ആഫ്രിക്കൻ ഫുട്ബോൾ ലില്ലി

ഒരു ചെറിയ അലങ്കാരച്ചെടിയാണ് **ആഫ്രിക്കൻ ഫുട്ബോൾ ലില്ലി**. . തെക്കെ ആഫ്രിക്കയിലെ തദ്ദേശവാസിയായ സസ്യമാണ്.  ചെടിയിൽ വിഷമുണ്ട്. കേരളത്തിൽ മിക്കയിടത്തും ഈ ചെടി കാണാറുണ്ട്. 
thumb|ആഫ്രിക്കൻ ഫുട്ബോൾ ലില്ലി
കേരളത്തിൽ ചില പ്രദേശങ്ങളിൽ ഈ ചെടി **ഏപ്രിൽ ലില്ലി**, **മെയ് മാസ റാണി** എന്നും അറിയപ്പെടാറുണ്ട്. ഏപ്രിൽ, മെയ് മാസങ്ങളിൽ പൂക്കുന്നതുകൊണ്ടാണ് ഈ പേരുകൾ വിവിധ പ്രദേശങ്ങളിൽ വിളിക്കപ്പെടുന്നത്. മൺസൂൺ ലില്ലി, ഫയർബാൾ എന്നും പേരുകളുണ്ട്. പൂങ്കുല കാണാൻ ഒരു ഫുട്ബോൾ പോലെ ഉരുണ്ടിരിക്കുന്നതു കൊണ്ടാണ് ആ പേരു ലഭിച്ചത്.

## അവലംബം

## പുറത്തേക്കുള്ള കണ്ണികൾ
* കൂടുതൽ അറിവുകൾ
* http://www.somemagneticislandplants.com.au/index.php/plants/52-scadoxus-multiflorus 
* http://www.rareflora.com/scadoxusmu.html 

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:കേരളത്തിലെ സസ്യജാലം
ആടുകൊല്ലി

6 മീറ്ററോളം ഉയരം വയ്ക്കുന്ന ഒരു ചെറിയ മരമാണ് **മാർപിങ്കി** അഥവാ **ആടുകൊല്ലി**. . Laurel leaf snailseed എന്ന് വിളിക്കുന്ന ഈ ചെടി ഒരു അലങ്കാരവൃക്ഷമായി വളർത്താറുണ്ട്. 1200 മീറ്ററിനും 1600 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* ചിത്രങ്ങൾ
* http://davesgarden.com/guides/pf/go/77242/

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
തെക്കൻ ചിലുചിലുപ്പൻ

പൊന്തക്കാടുകളിലും, മരച്ചില്ലകളിലും കാണപ്പെടുന്ന ഒരിനം പക്ഷിയാണ് **തെക്കൻ ചിലുചിലുപ്പൻ**  (Ashambu laughingthrush)-*Montecincla meridionale*. ഇവ പുല്ല്.ഇലകൾ,നേർത്ത വേരുകൾ,ചെറിയ വള്ളിത്തുണ്ടുകൾ കൊണ്ട് കൂടുകൾ നിർമ്മിയ്ക്കും. അച്ചൻകോവിൽ ചുരത്തിനു തെക്കുള്ള  ചിലുചിലപ്പൻ പക്ഷികളെയാണ് 'തെക്കൻ' എന്ന പേർ ചേർത്തുവിളിയ്ക്കുന്നത്.പ്രജനനകാലം പ്രധാനമായും മഴക്കാലമാണ്.

## നിറം
നരച്ച തവിട്ടുനിറത്തിൽ ഉപരിഭാഗങ്ങൾ കാണപ്പെടുന്നു. വെള്ളപ്പുരികവും,കറുത്ത കൺപട്ടയും ചെറുതാണ്. അടി വശത്തുള്ള ചാരനിറം ഗുദം വരെ നീണ്ടുകിടക്കുന്നു.കാവി വർണ്ണം വയറിന്റെ ഇരുവശത്തും കാണാം.

## അവലംബം

## പുറംകണ്ണികൾ

വർഗ്ഗം:കേരളത്തിലെ പക്ഷികൾ
വർഗ്ഗം:ചിലുചിലപ്പൻ പക്ഷികൾ
രാമനാഥപുരം സി.എസ്.മുരുകഭൂപതി

പ്രശസ്തനായ ഒരു മൃദംഗവാദകനായിരുന്ന **രാമനാഥപുരം സി.എസ്.മുരുകഭൂപതി**  തമിഴു്നാട്ടിലെ രാമനാഥപുരത്താണ് ജനിച്ചത്.( ഫെ:14, 1914 — മാർച്ച് 21, 1998). പിതാവായ ചിത് സഭൈ സെർവായ് ആണ് മൃദംഗത്തിന്റെ ബാലപാഠങ്ങൾ അദ്ദേഹത്തെ അഭ്യസിപ്പിച്ചത്. തുടർന്ന് പഴനി സുബ്രഹ്മണ്യപിള്ളയുടേയും പുതുകോട്ടൈ മമ്മുദിയപിള്ളയുടേയും ശിക്ഷണം ലഭിച്ചു. പാലക്കാട്ട് മണിഅയ്യരുടേയും,പഴനി സുബ്രഹ്മണ്യപിള്ളയുടേയും സമകാലികനായിരുന്ന മുരുക ഭൂപതിയെ അവരോടൊപ്പം 'മൃദംഗവാദക ത്രയ'ങ്ങളിൽ പെട്ടയാളെന്നു സംഗീതാഭിജ്ഞർ വിശേഷിപ്പിയ്ക്കുന്നു.

## ബഹുമതികൾ
*കലൈമാമണി (1963)
*പദ്മശ്രീ (1973)
*സംഗീത നാടക അക്കാദമി അവാർഡ് (1975)
*State Artist of Tamil Nadu (1979)
*പാലക്കാട്ട് മണി അയ്യർ അവാർഡ് (1985)
## അവലംബം

വർഗ്ഗം:മൃദംഗ വിദ്വാന്മാർ
വർഗ്ഗം:മൃദംഗവാദകർ
വർഗ്ഗം:കർണ്ണാടകസംഗീതജ്ഞർ
വർഗ്ഗം:ഫെബ്രുവരി 14-ന് ജനിച്ചവർ
വർഗ്ഗം:മാർച്ച് 21-ന് മരിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:1998-ൽ മരിച്ചവർ
യല്ലരി

15 മീറ്റർ വരെ ഉയരം വയ്ക്കുന്ന ഒരു മരമാണ് **യല്ലരി**. . 900 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
കൂട്ടുകാർ (മലയാളചലച്ചിത്രം)

ശരവണഭവ പിക്ചേഴ്സിനു വേണ്ടി ഭരതൻ നിർമിച്ച മലയാളചലച്ചിത്രമാണ് **കുട്ടുകാർ**.  1966 ജൂൺ 30-ന് കേരളത്തിൽ പ്രദർശനം തുടങ്ങിയ ചിത്രം തിരുമേനിപിക്ചേഴ്സ് വിതരണം ചെയ്തു.  വി. ശാന്താറാം സംവിധാനം ചെയ്ത പഡോസി എന്ന പ്രസിദ്ധ ഹിന്ദിചലച്ചിത്രത്തിന്റെ മലയാള പതിപ്പാണ് കൂട്ടുകാർ . മറാഠിയിൽ *ഷേജാരി* എന്ന പേരിലും ഈ സിനിമ ഇറങ്ങിയിരുന്നു. ഹിന്ദു-മുസ്ലീം മൈത്രി ഉദ്ഘോഷിയ്ക്കുകയാണ് കഥയുടെ ധർമ്മം.

## കഥാസാരം
രാമൻ നായരും മകൻ ഗോപിയും അയൽ പക്കത്തെ മമ്മുട്ടിയും മക്കളായ റഹിമും ഖദീജയുമായി വളരെ രമ്യതയിലാണ്. കുട്ടൻ വൈദ്യരുടെ മകൾ രാധയെ ഗോപി സ്നേഹിയ്ക്കുന്നു. ഖദീജയെ പ്രാപിക്കാനൊരുങ്ങിയ തട്ടിപ്പുകാരൻ ഹാജിയാരെ ഗോപി ശിക്ഷിച്ചതിന്റെ പ്രതികാരം അയാൽ തീർത്തത് ഗോപിയും ഖദീജയും തമ്മിൽ പ്രേമമാണെന്ന കള്ളക്കഥപ്രചരിപ്പിച്ചാണ്. റഹിമും മമ്മുട്ടിയും ഗോപിയുമായി തെറ്റി. കൽക്കത്തയിൽ ഖനിയിൽ ജോലി ചെയ്യുന്ന ഗോപി റഹിംനേയും അങ്ങോട്ട് വരുത്തി, റഹിം അറിയാതെ. റഹിമിന്റെ തെറ്റിദ്ധാരാനകൾ നീങ്ങിക്കിട്ടി. ഖദീജയുടെ കല്യാണത്തിനു റഹിമും ഗോപിയും നാട്ടിലെത്തിയെങ്കിലും ഹാജിയാർ തീ വച്ച മമ്മുട്ടിയുടെ വീട്ടിൽ നിന്നും എല്ലാവരേയും രക്ഷിക്കേണ്ടതായിട്ടാണ് വന്നത്. എന്നാൽ രാമൻ നായരും മമ്മുട്ടിയും പരസ്പരം രക്ഷിയ്ക്കാൻ ശ്രമിച്ചതിനിടയിൽ ഒരുമിച്ച് മരിയ്ക്കുകയാണുണ്ടായത്.

## അഭിനേതാക്കളും കഥാപാത്രങ്ങളും
*തിക്കുറിശ്ശി സുകുമാരൻ നായർ—രാമൻ നായർ
*സത്യൻ ‌-- ഗോപി
*പ്രേം നസീർ—റഹിം
*അംബിക—ഖദീജ
*ഷീല—രാധ
*കൊട്ടാരക്കര ശ്രീധരൻ നായർ—മമ്മൂട്ടി
*ആറന്മുള പൊന്നമ്മ—കുഞ്ഞമ്മ
*മണവാളൻ ജോസഫ്—ഹാജിയാർ
*എസ്.പി. പിള്ള—വൈദ്യർ
*അടൂർ ഭാസി—പോക്കർ

## പാട്ടരങ്ങ്
ഗാനങ്ങൾ :വയലാർ രാമവർമ്മ
ഈണം :എം. എസ്‌. ബാബുരാജ്‌  

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് കൂട്ടുകാർ
*ദി ഹിന്ദു ദിനപത്രത്തിൽ നിന്ന് കൂട്ടുകാർ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ

വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
കാട്ടുപീര

പശ്ചിമഘട്ടതദ്ദേശവാസിയായ ഒരു ചെറിയ മരമാണ് **കാട്ടുപീര**. . 5 മീറ്റർ വരെ ഉയരം വയ്ക്കുന്ന ഈ ചെടി 600 മീറ്ററിനും 100 മീറ്ററിനും ഇടയിലുള്ള വരണ്ട നിത്യഹരിതവനങ്ങളിൽ കാണുന്നു. അഗസ്‌ത്യമലയുടെയും വരുഷനാട്‌ മലകളുടെയും കിഴക്കൻ ചരിവുകളിൽ വളരുന്നു. ഈ ചെടി വംശനാശം നേരിടുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* http://www.arkive.org/koilodepas/koilodepas-calycinum/image-G94061.html 

വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
എ.സി. ഷണ്മുഖദാസ്

കേരളത്തിലെ മുൻ ആരോഗ്യ വകുപ്പ് മന്ത്രിയും ആറ്, ഏഴ്, എട്ട്, ഒൻപത്, പത്ത്, പതിനൊന്ന് നിയമസഭകളിലെ അംഗവുമായിരുന്നു **എ.സി. ഷൺമുഖദാസ്**(5 ജനുവരി 1939 - 27 ജൂൺ 2013).തുടർച്ചയായി 25 വർഷം എം.എൽ.എ.ആയിരുന്നു. 32 വർഷം ബാലുശ്ശേരി മണ്ഡലത്തെയാണ് അദ്ദേഹം നിയമസഭയിൽ പ്രതിനിധീകരിച്ചത്. 

## ജീവിതരേഖ
കണ്ണൂർ ധർമടം സ്വദേശി ചീനാൻ കുഞ്ഞിരാമന്റെയും അണിയേരി വെങ്ങിലാട്ട് ശാരദാമ്മയുടെയും മകനായി ജനിച്ചു. വിദ്യാർത്ഥി പ്രസ്ഥാനത്തിലൂടെ രാഷ്ട്രീയത്തിൽ സജീവമായി. കോട്ടയ്ക്കൽ ആയുർവേദ കോളേജിൽ വിദ്യാർഥിയായിരുന്നു. ഗോവ വിമോചന സമരത്തിന്റെ മുന്നണിയിലുണ്ടായിരുന്നു. കെ.എസ്‌.യുവിന്റെയും യൂത്ത് കോൺഗ്രസിന്റെയും സംസ്ഥാന സെക്രട്ടറിയായിരുന്നു. കോഴിക്കോട്,മലപ്പുറം ഡി.സി.സി സെക്രട്ടറി, കോഴിക്കോട് ഡിസിസി പ്രസിഡന്റ്, കെ.പി.സി.സി. സെക്രട്ടറി എന്നീ സ്ഥാനങ്ങൾ വഹിച്ചു. എ.കെ. ആൻറണി കെ.എസ്.യു. പ്രസിഡൻറ് ആയപ്പോഴും യൂത്ത് കോൺഗ്രസ് പ്രസിഡൻറ് ആയപ്പോഴും  ഷൺമുഖദാസ് ആയിരുന്നു ജനറൽ സെക്രട്ടറി.  കെ.പി.സി.സി. പ്രസിഡൻറ്, ജനറൽ സെക്രട്ടറി എന്ന നിലകളിലും ഇരുവരും ഒരുമിച്ച് പ്രവർത്തിച്ചു. 

ഇന്ദിരാഗാന്ധിയുടെ പ്രവർത്തനശൈലിയിലും നയത്തിലും വിയോജിച്ച് 1978 ൽ കോൺഗ്രസ് വിട്ടു. 1978  മുതൽ  ഇടതുമുന്നണിയോടൊപ്പം രാഷ്ട്രീയനിലപാടെടുത്തു പ്രവർത്തിച്ചു.

കോൺഗ്രസ് എസ് അഖിലേന്ത്യാ ട്രഷററും പാർലമെന്ററി പാർട്ടി നേതാവുമായിരുന്നു.  എൻ.സി.പി. ദേശീയ പ്രവർത്തകസമിതി അംഗമായും മുൻ സംസ്ഥാന പ്രസിഡന്റായും പ്രവർത്തിച്ചു. 

മലബാർ മേഖലാ കാൻഫെഡ് ചെയർമാൻ, സികെജി സിംപോസിയം സ്ഥിരംസമിതി അംഗം, കേരള ഗ്രന്ഥശാലാ സംഘം കൺട്രോൾ ബോർഡ് അംഗം എന്നീ പദവികളും വഹിച്ചിട്ടുണ്ട്.

## വഹിച്ച പദവികൾ

## അവലംബം

## പുറം കണ്ണികൾ

വർഗ്ഗം:ആറാം കേരള നിയമസഭയിലെ മന്ത്രിമാർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1939-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:ജൂൺ 27-ന് മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:നാലാം കേരള നിയമസഭാംഗങ്ങൾ
പൊരിവട്ട

4 മീറ്ററോളം പൊക്കം വയ്ക്കുന്ന വലിയ ഒരു കുറ്റിച്ചെടിയാണ് **പൊരിവട്ട**. . 1500 മീറ്റർ വരെയുള്ള വനങ്ങളിലെ അടിക്കാടുകളായി കാണുന്ന ഈ ചെടി തെക്കേ ഇന്ത്യയിലും ശ്രീലങ്കയിലും മാത്രമാണ് കാണപ്പെടുന്നത്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഇന്ത്യയിലെ തദ്ദേശ സസ്യങ്ങൾ
ജി. ഹരിശങ്കർ

ഒരു ഗഞ്ചിറ വാദകനായിരുന്നു ഗോവിന്ദറാവു **ഹരിശങ്കർ** (ജ: ജൂൺ10, 1958 – ഫെബ്രുവരി 11, 2002). പിതാവായ ഗോവിന്ദറാവുവിൽ നിന്നാണ് സംഗീതത്തിന്റെ ആദ്യപാഠങ്ങൾ അദ്ദേഹം അഭ്യസിച്ചത്.തുടർന്നു ഹരിശങ്കറിനു രാമനാഥപുരം സി.എസ്.മുരുകഭൂപതിയുടേയും,പാലക്കാട്ട് മണിഅയ്യരുടേയും ശിക്ഷണം ലഭിയ്ക്കുകയുണ്ടായി.ഓൾ ഇന്ത്യാ റേഡിയോയിൽ ഒരു നിലയ വിദ്വാനായി സേവനം അനുഷ്ഠിച്ചിട്ടുണ്ട്.
സംഗീതനാടക അക്കാദമി അവാർഡു നേടിയ ഏക ഗഞ്ചിറ വാദകനും ഇതുവരെ ഹരിശങ്കറാണ്. 
കലൈമാമണി ബഹുമതിയും ഹരിശങ്കർ നേടിയിരുന്നു.

## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:1958-ൽ ജനിച്ചവർ
ചെമ്പാലമരം

തെക്കെപശ്ചിമഘട്ടതദ്ദേശവാസിയായ ഒരു വൃക്ഷമാണ് **ചെമ്പാലമരം**. . 20 മീറ്ററോളം പൊക്കം വയ്ക്കുന്ന ഈ മരം 1400 മീറ്ററിനും 200 മീറ്ററിനും ഇടയ്ക്കുള്ള നിത്യഹരിതവനങ്ങളിൽ കാണുന്നു. നീലഗിരിയിലും ആനമലയിലും വിരളമായി ഷിമോഗയിലും കണ്ടുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ബിർമിങ്ഹാം

ഇംഗ്ലണ്ടിലെ വെസ്റ്റ് മിഡ്ലാൻഡിൽ സ്ഥിതിചെയ്യുന്ന ഒരു മെട്രോ നഗരമാണ് **ബിർമിങ്ഹാം**. ലണ്ടൻ നഗരത്തിനുപുറത്ത് ഏറ്റവുമധികം ജനസംഖ്യയുള്ള നഗരമാണ് ബിർമിങ്ഹാം. 2011ലെ കാനേഷുമാരി പ്രകാരം 1,074,300 ജനങ്ങളാണ് ഈ നഗരത്തിൽ വസിക്കുന്നത്. മധ്യകാലഘട്ടത്തിൽ ഒരു സാധാരണ വ്യാപാരസങ്കേതം മാത്രമായിരുന്ന ബിർമിങ്ഹാം, 18-ആം നൂറ്റാണ്ടോടെ ലോകപ്രസിദ്ധിയാർജിച്ച ഒരു വൻ നഗരവും, വ്യവസായകേന്ദ്രവുമായി വളരാൻ ആരംഭിച്ചു. ഈ നഗരത്തിൽ ഏറ്റവുമധികം അനുയായികളുള്ള മതം ക്രിസ്തുമതമാണ്. മികച്ച വിദ്യാഭ്യാസ സൗകര്യങ്ങൾ ലഭ്യമായ ബിർമിങ്ഹാമിൽ 6 സർവകലാശാലകളാണ് ഉള്ളത്. ലോർഡ്സ് സ്റ്റേഡിയത്തിനുശേഷം യുണൈറ്റഡ് കിങ്ഡത്തിലെ ഏറ്റവും വലിയ സ്റ്റേഡിയമായ എഡ്ഗ്ബാസ്റ്റൺ ക്രിക്കറ്റ് ഗ്രൗണ്ട് ബിർമിങ്ഹാമിലാണ് സ്ഥിതിചെയ്യുന്നത്. 2 പ്രമുഖ ഫുട്ബോൾ ക്ലബ്ബുകളും ഈ നഗരത്തിൽ സ്ഥിതിചെയ്യുന്നു. ആസ്റ്റൺ വില്ല, ബിർമിങ്ഹാം സിറ്റി എന്നീ ക്ലബ്ബുകളാണ് അവ.

## ചരിത്രം

10,000 വർഷങ്ങൾക്ക് ഈ പ്രദേശത്ത് മനുഷ്യപ്രവർത്തനങ്ങളുടെ തെളിവുകൾ കിട്ടിയിട്ടുണ്ട്. 1700 ബി.സിക്കും 1000 ബി.സി.ക്കും ഇടയിൽ, സമീപപ്രദേശങ്ങളിൽനിന്നുമുള്ള കുടിയേറ്റം കാരണം ഗണ്യമായ ജനസംഖ്യാവർധനവുണ്ടായതായി  ഒന്നാം നൂറ്റാണ്ടിലെ റോമൻ ആക്രമണസമയത്ത് വനനിബിഡമായ ബിർമിങ്ഹാം പീഠഭൂമി റോമൻ മുന്നേറ്റങ്ങൾ തടുത്തുനിർത്താൻ സഹായിച്ചു. 

## അവലംബം

വർഗ്ഗം:ഇംഗ്ലണ്ടിലെ നഗരങ്ങൾ
നേരം

അൽഫോൻസ് പുത്രൻ രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ***നേരം***. നിവിൻ പോളി, നസ്രിയ, സിംഹാ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. വിന്നർ ബുൾസ് ഫിലിംസ്, കോറൽ ഗ്രൂപ്പ് വിശ്വനാഥ് എന്നിവർ ചേർനാണ് ഈ ചിത്രം നിർമ്മിച്ചത്. തമിഴിലും മലയാളത്തിലുമായി ഒരേ സമയം നിർമ്മിച്ച ഈ ചിത്രം പൂർണാമായും മദ്രാസിലെ മണ്ടവേലി എന്ന സ്ഥലത്താണ് ചിത്രീകരിച്ചത്.

## കഥാസംഗ്രഹം
ഒരു മനുഷ്യന്റെ ജീവിതത്തിൽ ഒരു ദിവസം പെട്ടെന്നുണ്ടാകുന്ന പ്രതിബന്ധങ്ങളും അവ അന്നുതന്നെ ഇല്ലാതാകുന്ന അത്ഭുതപ്രതിഭാസവുമാണ് ഈ ചിത്രത്തിൽ അവതരിപ്പിച്ചിരിക്കുന്നത്. മനുഷ്യരുടെ ചീത്തനേരവും, നല്ലനേരവും ജീവിതത്തിലുണ്ടാക്കുന്ന വ്യതിയാനങ്ങളാണ് ഈ ചിത്രത്തിന്റെ കഥാതന്തു.
## അഭിനേതാക്കൾ
* നിവിൻ പോളി - മാത്യു
* നസ്രിയ നസീം - ജീന
* സിംഹ - വട്ടി രാജ
* വിൽസൺ ജോസഫ് - ജോൺ
* ലാലു അലക്സ് - ജോണിക്കുട്ടി
* ഷമ്മി തിലകൻ - SI ഊക്കൻ ടിന്റു
* മനോജ് കെ. ജയൻ - റേ ബാൻ
* കൃഷ്ണ ശങ്കർ - മാണിക്
*ഷറഫുദ്ദീൻ

തമിഴിൽ നിവിൻ പോളി, നസ്രിയ, സിംഹ എന്നിവർക്കൊപ്പം നാസർ, തമ്പി രാമയ്യ, ജോൺ വിജയ് തുടങ്ങിയവർ അഭിനയിച്ചിരിക്കുന്നു.

## അവലംബം


വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:2013-ൽ പുറത്തിറങ്ങിയ തമിഴ് ചലച്ചിത്രങ്ങൾ‎
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
കുസൃതിക്കുട്ടൻ

1966-ൽ പുറത്തിറങ്ങിയ മലയാളചലച്ചിത്രമാണ് **കുസൃതിക്കുട്ടൻ**.  *അണ്ണി* എന്ന തമിഴ് ച്ചിത്രത്തിന്റെ മലയാളാവിഷ്ക്കാരമാണ് ഈ ചിത്രം.  ലതാമൂവീസിനുവേണ്ടി മുഹമ്മദ് ആസ്സം നിർമിച്ച ഈ ചിത്രം ജിയോ പിക്ചേഴ്സിന്റെ വിതരണത്തിൽ 1966 മാർച്ച് 11-നു പ്രദർശനം തുടങ്ങി.

## കഥാസാരം
മാധവൻ നായരുടെ ചിറ്റമ്മ മരണക്കിടക്കയിൽ വച്ച് മൂന്നു വയസ്സുള്ള ഗോപിയെ അദ്ദേഹത്തിന്റെ കയ്യിലേൽ‌പ്പിച്ച് മരണമടഞ്ഞു. മാധവൻ നായരുടെ ഭാര്യ ലക്ഷ്മി സന്തോഷത്തോടെ ഗോപിയെ ഏറ്റെടുത്തു. ലക്ഷ്മിയ്ക്ക് സ്വന്തം കുഞ്ഞ് (ഉണ്ണി) ഉണ്ടായപ്പോൾ ഗോപി കുണ്ഠിതനായി. ലക്ഷ്മിയുടെ അമ്മ ആ വീട്ടിൽ എത്തിച്ചേർന്നത് ഗോപിയെ വെറുക്കാൻ മാത്രമാണെന്നതു പോലെ ആയി. ഗോപി ഒരു എതിർപ്പു സ്വഭാവക്കാരനായി മാറി. ലക്ഷിയുടെ അമ്മ അവനെ ദ്രോഹിയ്ക്കുന്നതിലും കുറവു കാട്ടിയില്ല. സ്വന്തം ആട്ടിങ്കുട്ടിയെ മറ്റ് ആട്ടിൻ കുട്ടികളുമായി പോരാട്ടത്തിനു ഉപയോഗിക്കുന്നത് ഗോപിയുടെ വിനോദമാണ്. ചാക്കൊ മുതലാളിയുടെ മകൻ ജോണിയുടെ ആടുമായുള്ള മത്സരം അടിപിടിയിലാണു കലാശിച്ചത്. ലക്ഷ്മിയുടെ അമ്മ ആട്ടിൻ കുട്ടിയെ കശാപ്പുകാരനു വിറ്റുകളഞ്ഞു, ഗോപി പ്രതികാരരുദ്രനായി. മുത്തശ്ശിയുടെ നേർക്ക് എറിഞ്ഞ കല്ല് ലക്ഷ്മിക്കാണു കൊണ്ടത്. ഗോപിയ്ക്ക് സ്വത്ത് നൽകുമോ എന്നു പേടിച്ച് അതു തടയാനും ലക്ഷ്മിയുടെ അമ്മ മുതിരുന്നുണ്ട്. റെയിൽ പാളത്തിൽ തലവയ്ക്കുന്ന ഗോപിയെ രക്ഷിയ്ക്കാൻ രോഗശയ്യയിൽ നിന്നും ലക്ഷ്മി എത്തുന്നു.

## അഭിനേതാക്കളും കഥാപാത്രങ്ങളും
*തിക്കുറിശ്ശി സുകുമാരൻ നായർ—മാധവൻ നായർ
*അംബിക—ലക്ഷ്മി
*സുരേഷ് വർമ്മ -- ഗോപി
*പങ്കജവല്ലി—ലക്ഷ്മിയുടെ അമ്മ
*അടൂർ ഭാസി—ഗോവിന്ദൻ
*സുകുമാരി—ദേവകി
*സുരേഷ് കുമാർ -- ഉണ്ണി
*ശ്രീധർ -- ജോണി
*മുതുകുളം രാഘവൻ പിള്ള—രാമൻ നായർ
*പഞ്ചാബി --
*വി പി നായർ --	
*പി എൻ നമ്പ്യാർ --	
*കെടാമംഗലം ആലി --
*കൊടുങ്ങല്ലൂർ കൃഷ്ണൻ നായർ --
*കൃഷ്ണൻ --
*മുസ്തഫ -- 
*ജോയി --
*അശോകൻ(സീനിയർ) --

## പിന്നണിഗായകർ
*എസ്. ജാനകി
*ബി. വസന്ത
*പി.ബി. ശ്രീനിവാസ്

## അണിയറശില്പികൾ
*ബാനർ --  ലതാ മൂവീസ്
*വിതരണം -- ജിയോ പിക്ചേർസ്
*തിരക്കഥ, സംഭാഷണം --  തിക്കുറിശ്ശി സുകുമാരൻ നായർ
*സംവിധാനം -- എം കൃഷ്ണൻ നായർ
*നിർമ്മാണം -- മുഹമ്മദ് ആസം
*ഛായാഗ്രഹണം -- എൻ പ്രകാശ്, ബി എസ് മണി
*ചിത്രസംയോജനം -- ബി എസ് മണി
*കലാസംവിധാനം -- ബാലൻ
*ഗാനരചന—പി ഭാസ്ക്കരൻ
*സംഗീതം -- വിജയഭാസ്കർ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*യൂട്യൂബിൽ നിന്ന് കുസൃതിക്കുട്ടൻ

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
അരസിന ഗുണ്ടി വെള്ളച്ചാട്ടം

മൂകാംബികയിൽ നിന്ന്  കുടജാദ്രിയിലേക്ക് പോകുന്ന വഴിയിലുള്ള ഒരു വെള്ളച്ചാട്ടമാണ് **അരസിന ഗുണ്ടി വെള്ളച്ചാട്ടം**..
## അവലംബം


വർഗ്ഗം:കർണ്ണാടകത്തിലെ വെള്ളച്ചാട്ടങ്ങൾ
മാടക്കാൽ തൂക്കുപാലം

കാസർകോട് ജില്ലയിലെ തൃക്കരിപ്പൂർ വലിയപറമ്പ് കടപ്പുറത്തിനും മാടക്കാലിനും ഇടയിൽ കേരളാ പൊതു മേഖലാ സ്ഥാപനമായ കെൽ കേരള ഇലക്ട്രിക്കൽ ആൻഡ് അലൈഡ് എൻജിനീയറിംഗ് കമ്പനി ലിമിറ്റഡ് നാലുകോടിയോളം മുതൽമുടക്കിൽ നിർമ്മിച്ച് 2013 ഏപ്രിൽ 29ന് ജനങ്ങൾക്ക് തുറന്നു കൊടുത്ത പാലമായിരുന്നു **മാടക്കാൽ തൂക്കുപാലം**.  കേരളത്തിലെ ഏറ്റവും വലിയ തൂക്കുപാലമായിരുന്ന ഇത് 2013 ജൂൺ 27ൻ ഉച്ചയോടെ ഭാഗീകമായി തകർന്നു വീണു.

## അവലംബങ്ങൾ

വർഗ്ഗം:കേരളത്തിലെ തൂക്കുപാലങ്ങൾ
ദാരിദ്ര്യരേഖ

വരുമാനത്തിന്റെ അടിസ്ഥാനത്തിൽ ജനങ്ങളുടെ ജീവിതനിലവാരം നിശ്ചയിക്കുന്നതിനായാണ് **ദാരിദ്ര്യരേഖ** എന്നു പറയുന്നത്. 

ഒരു രാജ്യത്ത് ജീവിക്കുന്നതിനു ആവശ്യമായ കുറഞ്ഞ തുകയുടെ തോതാണ് ദാരിദ്ര്യരേഖ.  പ്രായപൂർത്തിയായ ഒരു മനുഷ്യന് ഒരു വർഷം വേണ്ട വേണ്ട അവശ്യസാധനങ്ങളുടെ വില കണക്കാക്കിയാണ് ദാരിദ്ര്യരേഖ നിർണയിക്കുന്നത്.  

## അവലംബം

വർഗ്ഗം:ദാരിദ്ര്യം
പ്രൊട്ടസ്റ്റന്റ്‌ സഭകൾ

പതിനാറാം നൂറ്റാണ്ടിൽ പാശ്ചാത്യക്രിസ്തീയതയിൽ ഉണ്ടായ നവീകരണത്തിന്റെ പാരമ്പര്യം പിൻപറ്റുന്നതായി അവകാശപ്പെടുന്ന ക്രിസ്തുമതവിഭാഗങ്ങളാണ് **പ്രൊട്ടസ്റ്റന്റ് സഭകൾ**. വിശ്വാസത്തിലൂടെ മാത്രമുള്ള നീതീകരണം, എല്ലാ വിശ്വാസികളുടേയും പൗരോഹിത്യം, സത്യവെളിപാടിന്റെ ഏകമാത്രസ്രോതസ്സെന്ന ബൈബിളിന്റെ സ്ഥാനം എന്നീ നവീകരണസിദ്ധാന്തങ്ങൾ അംഗീകരിക്കുകയും, റോമിലെ മാർപ്പാപ്പാ ആഗോളക്രിസ്തീയതയുടെ മേൽ അവകാശപ്പെടുന്ന പരമാധികാരത്തെ തിരസ്കരിക്കുകയും  ചെയ്യുന്ന സഭകളെന്ന് ഇവയെ പൊതുവായി നിർവചിക്കാം. കുറേക്കൂടെ അയവുള്ള അർത്ഥത്തിൽ, കത്തോലിക്കാ, ഓർത്തഡോക്സ് ക്രിസ്തീയതകൾക്കു പുറത്തുള്ള ക്രിസ്തുമതവിഭാഗങ്ങളായും അവയെ കാണാം.

ഈ സഭകളെ പ്രചോദിപ്പിക്കുന്ന നവീകരണാശയങ്ങളുടെ ആദ്യത്തെ സമഗ്രാവതരണമായി കരുതപ്പെടുന്നത്, നിത്യരക്ഷ (salvatiion), നീതീകരണം (Justification), സഭാഘടന (Ecclesiology) എന്നിവയെ സംബന്ധിച്ച മദ്ധ്യകാലസിദ്ധാന്തങ്ങളോടും നടപ്പുകളോടുമുള്ള പ്രതിക്ഷേധമായി മാർട്ടിൻ ലൂഥർ 1517-ൽ മുന്നോട്ടുവച്ച വിഖ്യാതമായ "95 വാദമുഖങ്ങൾ" (95 Theses) ആണ്.  നിലവിലുള്ള 33,000-ത്തോളും പ്രൊട്ടസ്റ്റന്റ് സഭാവിഭാഗങ്ങൾക്കിടയിൽ സിദ്ധാന്തപരമായ വൈവിദ്ധ്യം ഏറെയുണ്ടെങ്കിലും, അവയെല്ലാം തന്നെ വിശ്വാസം വഴി മാത്രം ലഭിക്കുന്ന ദൈവകൃപമൂലമുള്ള നീതീകരണം (സോളാ ഗ്രാസിയ - സൊളാ ഫിദെ), എല്ലാ വിശ്വാസികളുടേയും പൗരോഹിത്യം, വിശ്വാസത്തിന്റേയും സന്മാർഗ്ഗത്തിന്റേയും ഏകമാത്രസ്രോതസ്സെന്ന ബൈബിളിന്റെ സ്ഥാനം (സോളാ സ്ക്രിപ്തുറാ) എന്നീ നിലപാടുകൾ പങ്കിടുന്നവരാണ്.

ലൂഥറെ പിന്തുടർന്ന് പതിനാറാം നൂറ്റാണ്ടിൽ ജർമ്മനിയിലും സ്കാന്റിനേവിയൻ രാഷ്ട്രങ്ങളിലും സുവിശേഷാധിഷ്ഠിത ലൂഥറൻ സഭകൾ (Evangelical Lutheran Churches) നിലവിൽ വന്നു.  സ്വിറ്റ്സർലാന്റ്, ഹങ്കറി, സ്കോട്ട്‌ലൻഡ് എന്നിവിടങ്ങളിലെ നവീകരണസഭകൾക്ക് ജോൺ കാൽവിൻ, ഉൾറിക്ക് സ്വിംഗ്ലി, ജോൺ നോക്സ് എന്നീ നവീകർത്താക്കൾ പ്രചോദകരായി.  1534-ൽ മാർപ്പാപ്പയോടുള്ള വഴക്കം തള്ളിപ്പറഞ്ഞ ഇംഗ്ലീഷ് ക്രിസ്തീയത, പിൽക്കാലത്ത്, പ്രത്യേകിച്ച് പതിനേഴാം നൂറ്റാണ്ടിലെ ഇംഗ്ലീഷ് ആഭ്യന്തരയുദ്ധകാലത്ത്, നവീകരണസിദ്ധാന്തങ്ങൾ വലിയൊരളവോളം സ്വാംശീകരിച്ചു.  ഇവയ്ക്കു പുറമേ യൂറോപ്യൻ ഭൂഖണ്ഡത്തിൽ പലയിടങ്ങളിലും അനബാപ്റ്റിസ്റ്റുകൾ, മൊറേവിയന്മാർ തുടങ്ങിയ സമൂലപരിവർത്തവാദികളുടെ (Radical Reformers) സഭകളും ഭക്തിവാദപ്രസ്ഥാനങ്ങളും (Pietistic Movements) നിലവിൽ വന്നു.

വർഗ്ഗം:ക്രൈസ്തവം
വർഗ്ഗം:പ്രൊട്ടസ്റ്റന്റ്‌ സഭകൾ
ചെനാബ് റെയിൽവേ പാലം

ജമ്മു കാശ്മീരിലെ റിയാസി ജില്ലയിൽ ചെനാബ് നദിക്കു കുറുകെ നിർമ്മിക്കുന്ന റെയിൽവേ പാലമാണ്  **ചെനാബ് റെയിൽവേ പാലം**. കാശ്മീർ റെയിൽവേയുടെ ഭാഗമായ ഉധംപൂർ കാട്ര ഖാസിഗുണ്ട് വഴി  ജമ്മുവിനെ ബാരാമുള്ളയും ശ്രീനഗറുമായി ബന്ധിപ്പിക്കുന്ന പാതയിലാണ് പാലം നിർമ്മിക്കുന്നത്.2025 ൽ നിർമ്മാണം പൂർത്തിയാവുമ്പോൾ ലോകത്തിലെ ഏറ്റവും ഉയരത്തിലുള്ള റെയിൽവേ പാലമായിരിക്കും ചെനാബ് പാലം..1,315 മീറ്റർ) നീളത്തിൽ നദി തടത്തിൽ നിന്ന് 359 മീറ്റർ ഉയരത്തിലുമായി 17 സ്പാനുകളിലായി ആർച്ച് മാതൃകയിലാണ് പാലം നിർമ്മിക്കുന്നത്.കൊങ്കൺ റെയിൽവേ കോർപറേഷനാണ് നിർമ്മാണ ചുമതല. 2019 ൽ ഈ പാലത്തിൻറെ നിർമ്മാണം പൂർത്തിയാകുമെന്നു കരുതുന്നു.

## പ്രത്യേകതകൾ
കുത്തബ്മിനാറിന്റെ അഞ്ചുമടങ്ങ് ഉയരവും 1,315 മീറ്റർ നീളവുമുള്ള ചെനാബ് പാലം കമാനാകൃതിയിലാകും പണിയുക. 72.5 മീറ്ററാണ് കുത്തബ് മിനാറിന്റെ ഉയരം. ബരാമുള്ളയെയും ശ്രീനഗറിനെയും ജമ്മുവുമായി ബന്ധിപ്പിക്കുന്ന പാലം വരുന്നതോടെ ഈ റൂട്ടിലെ സഞ്ചാരസമയം ഏഴുമണിക്കൂറായി കുറയും. പാലത്തിൽ കാറ്റിന്റെ വേഗം അളക്കാനുള്ള യന്ത്രമടക്കമുള്ള സാങ്കേതിക വിദ്യ പാലത്തിൽ ഉണ്ടാവും.കാറ്റിന്റെ വേഗത്തിനനുസരിച്ച് വണ്ടിയുടെ വേഗം നിയന്ത്രിക്കുന്നതിനുള്ള സാങ്കേതിക വിദ്യയും മറ്റൊരു പ്രത്യേകതയാണ്.120 വർഷത്തെ ആയുസ്സ് പ്രവചിച്ച് പ്രവർത്തനം തുടങ്ങാനുദ്ദേശിക്കുന്ന പാലത്തിന് മുകളിലൂടെ 100 കിലോമീറ്റർ വേഗത്തിൽ ട്രെയിനുകൾക്ക് സഞ്ചരിക്കാനാവും.കാശ്മീരിലെ പ്രതികൂല കാലാവസ്ഥ കണക്കിലെടുത്ത് 35 വർഷം ആയുസുള്ള പെയിന്റ് ആണ് പാലത്തിൽ ഉപയോഗിക്കുക. .പാലത്തിന്റെ സുരക്ഷയിലുള്ള ആശങ്കയെ തുടർന്ന് 2008 ൽ പണി നിർത്തുകയും പിന്നീട് ആശങ്കകൾ പരിഹരിച്ച ശേഷം ചെനാബ് പ്രൊജക്റ്റ്‌ ഒരു ദേശിയ പദ്ദതിയായി പ്രഖ്യാപിക്കുകയും  2010 ൽ പണി പുനരാരംഭിക്കുകയും ചെയ്തു.

## അവലംബങ്ങൾ


## പുറത്തേക്കുള്ള കണ്ണികൾ
*ഈഫൽ മാത്രമല്ല, ചൈനയും താഴേയാണ് കശ്മീരിലെ ഈ വിസ്മയത്തിന് മുന്നിൽ

വർഗ്ഗം:ഇന്ത്യയിലെ റെയിൽ ഗതാഗതം‎
വർഗ്ഗം:ഇന്ത്യയിലെ പാലങ്ങൾ
കോഴിക്കുളമാവ്

12 മീറ്ററോളം ഉയരം വയ്ക്കുന്ന ഒരിനം ചെറിയ മരമാണ് **പീക്കിരി, വെള്ളക്കൊട്ട്‌ളൻ** എന്നെല്ലാമറിയപ്പെടുന്ന **കോഴിക്കുളമാവ്**. . 1500 മീറ്റർ മുതൽ 2200 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരം ചേർന്ന് കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
കാട്ടുനൊച്ചി

**ഞണ്ടുമുട്ട, പുളിച്ചി, പൂണൂൽമരം, നാരമ്പിളി, നീരാഞ്ചി** എന്നെല്ലാം പേരുകളുള്ള **കാട്ടുനൊച്ചി** 5 മീറ്ററോളം ഉയരം വയ്ക്കുന്ന വലിയ ഒരു കുറ്റിച്ചെടിയാണ്. . 1800 മീറ്റർ വരെ ഉയരമുള്ള നിത്യഹരിതവനങ്ങളുടെ ഓരങ്ങളിൽ കാണുന്നു. തടി കരിയുണ്ടാക്കാൻ നല്ലതാണ്. തടിയിൽ നിന്നും ലഭിക്കുന്ന നാര് വീടും മീൻവലയും ഉണ്ടാക്കാൻ ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Orange%20Wild%20Rhea.html

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കേരളത്തിലെ സസ്യജാലം
കാട്ടുകാപ്പിക്കുരു

5 മീറ്റർ വരെ ഉയരത്തിൽ വളരുന്ന ഒരിനം വലിയ കുറ്റിച്ചെടിയാണ് **കാട്ടുകാപ്പിക്കുരു**. . 1400 മീറ്റർ വരെ ഉയരമുള്ള നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:ഡികാപെറ്റാലേസീ
വർഗ്ഗം:കേരളത്തിലെ സസ്യജാലം
ആഡംബര നികുതി

ആഡംബര വസ്തുക്കൾക്കു മീതെ സർക്കാർ ചുമത്തുന്ന നികുതിയാണ് **ആഡംബര നികുതി**. അവശ്യ വസ്തുക്കളല്ലാത്തവയെയാണ് ആഡംബര വസ്തുക്കൾ വിഭാഗത്തിൽ പെടുത്തിയിട്ടുള്ളത്.

## കേരളത്തിൽ
*മൂവ്വായിരം ചതുരശ്ര അടിയിൽ കൂടുതലുള്ള വീടുകൾക്ക് ആഡംബരനികുതി ചുമത്തിയിട്ടുണ്ട്. 
*കോഴിക്ക്‌ ആഡംബരനികുതി. 13.5 ശതമാനം ഏർപ്പെടുത്തിയിട്ടുണ്ട്. 
*ഹൗസ് ബോട്ടുകളിൽ ആഡംബര നികുതി ഈടാക്കുന്നുണ്ട് 
*ഇരുപത്തിയഞ്ചിലധികം അംഗങ്ങളുള്ള ക്ലബുകൾക്ക് ആഡംബര നികുതി ബാദ്ധ്യതയുണ്ട് 
*1000 രൂപയോ അതിൽ കൂടുതലോ ദിവസ വാടകയുള്ള ആശുപത്രി മുറികൾക്കും 10% ആഡംബര നികുതി ഏർപ്പെടുത്തിയിട്ടുണ്ട്. 
## അവലംബം

വർഗ്ഗം:നികുതികൾ
പുൽത്തകിടി

ഉദ്യാനങ്ങൾക്ക് ഭംഗി കൂട്ടാനുള്ള പ്രധാന ഘടകമാണ് **പുൽത്തകിടി**. കൃത്യമായ അളവിൽ പുല്ല് വെട്ടി വളർത്തിയാണ് പുൽത്തകിടി പരിപാലിക്കുന്നത്. ആവശ്യത്തിന് വെള്ളം, വളം, വൃത്തിയാക്കൽ എന്നിവ അനിവാര്യമാണ്. നിർവാർഛയുള്ള സ്ഥലത്താണ് പുൽതകിടി നിർമ്മിക്കേണ്ടത്. കിളച്ച് മറിച്ച് മണൽ ചേർത്ത് നിരപ്പാക്കി കളമൊരുക്കാം.

വർഗ്ഗം:അലങ്കാരങ്ങൾ (സൗന്ദര്യശാസ്ത്രം)
വർഗ്ഗം:സസ്യപരിപാലനം
വർഗ്ഗം:കൃഷി
മാണിക്യക്കൊട്ടാരം

റൂബിനാ ഫിലിംസിനു വേണ്ടി എച്ച്.എച്ച്. അബ്ദുള്ളാ സേട്ട് നിർമിച്ച മലയാളചലച്ചിത്രമാണ് **മാണിക്യക്കൊട്ടാരം**. കലാലയാ വിതരണം ചെയ്ത മാണിക്യക്കൊട്ടാരം 1966 ജനുവരി 21-നു പ്രദർശനം തുടങ്ങി

## കഥാസാരം
ലക്ഷ്മിയും അവരുടെ മക്കളായ വേണുവും സേതുവും ഇന്ദിരയും സന്തോഷമായി കഴിഞ്ഞു വന്ന ഒരു സംതൃപ്തകുടുംബമായിരുന്നു. ഡോക്ടർ രാമചന്ദ്രന്റെ മകൾ ലത തന്റെ സ്നേഹം വേണുവിൽ അർപ്പിച്ചിരുന്നു. ഒരിക്കൽ വേണുവും സേതുവും ചേർന്നഭിനയിച്ച നാടകത്തിൽ നായികയുടെ ഭാഗം അഭിനയിച്ച തങ്കം എന്ന പെൺകുട്ടി, നാടകത്തിലെ നായകനായ വേണുവിനെ ജീവിതത്തിലും നായകനാക്കാൻ ആഗ്രഹിച്ചു. എന്നാൽ വേണുവും ലതയും തമ്മിലുള്ള അനുരാഗകഥയറിഞ്ഞ തങ്കം മൂകയായി പിന്മാറി. ലതയുടെ അച്ഛനായ ഡോക്ടറും തങ്ങളുടെ മക്കളുടെ രാഗവായ്പിന് അനുമതി നൽകിയിരുന്നു. അപ്പോഴാണ് വേണുവിന്റെ മുഖത്തുള്ള വൃണം കുഷ്ഠത്തിന്റെ ലക്ഷണമാണെന്ന് ഡോക്ടർ വിധിച്ചത്. അതോടെ മനസ്സിന്റെ സമനിലതെറ്റിയ തെറ്റിയ സേതു ലോകത്തെ മുഴുവൻ വെറുത്ത് ധിക്കാരിയെപ്പോലെ അലഞ്ഞുനടന്നു.

ചിന്താമണി നാരായണൻ വൈദ്യരുടെ മകളായ തങ്കം തന്റെ പ്രണയവല്ലരി പൂക്കില്ലന്നറിഞ്ഞപ്പോൾ സ്വകമിതാവായ വേണുവിന്റെ കുടുംബത്തെ ആപത്തിൽനിന്നും കരകയറ്റാൻ വേണ്ടി സ്വയം കുരുതി കൊടുക്കാൻ തീരുമാണിച്ചു. സേതുവിനെ വിവാഹം ചെയ്യാമെന്ന അവളുടെ തീരുമാനം സേതുവിനെ ജീവിക്കാൻ പുതിയ ആവേശം നൽകി. വേണുവിന്റെയും സഹോദരിയായ ഇന്ദിരയുടെയും വിവാഹത്തോടുകൂടി ആകുടുംബത്തെ സംതൃപ്തമാക്കാനും തങ്കത്തിനു സാധിച്ചു. തികഞ്ഞ സംതൃപ്തിയോടെ സേതു പ്രാണൻ വെടിഞ്ഞു.

## അഭിനേതാക്കൾ
*മധു
*കെ.പി. ഉമ്മർ
*ബഹദൂർ
*നെല്ലിക്കോട് ഭാസ്കരൻ
*പി.കെ. സത്യപാൽ
*കമലം
*സുപ്രഭ
*ശാരദ
*ജൂനിയർ പത്മിനി
*ഫിലോമിന

## പിന്നണിഗായകർ
*കെ.ജെ. യേശുദാസ്
*എൽ.ആർ. ഈശ്വരി
*എസ്. ജാനകി
*കോഴിക്കോട് അബ്ദുൽഖാദർ

## അണിയറപ്രവർത്തകർ
*നിർമ്മാണം -- എച്ച്.എച്ച്. അബ്ദുള്ളാ സേട്ട്
*സംവിധാനം -- യു. രാജഗോപാൽ
*സംഗീതം -- എം.എസ്. ബാബുരാജ്
*ഗാനരചന -- കണിയാപുരം രാമചന്ദ്രൻ
*കഥ, തിരക്കഥ, സംഭാഷണം -- എം.എം. ഇബ്രഹിം കുട്ടി
*കലാസംവിധനം -- എസ്. കൊന്നനാട്ട്
*ക്യാമറ -- യു. രാജഗോപാൽ
*നൃത്തസംവിധാനം -- വൈക്കം മൂർത്തി, പാർഥസാരഥൈ
*ശബ്ദലേഖനം -- ആർ.ജി. പിള്ള

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1966-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:മധു- ശാരദ ജോഡി
വർഗ്ഗം:കണിയാപുരം രാമചന്ദ്രൻ ഗാനങ്ങളെഴുതിയ ചലച്ചിത്രങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
സത്യപാൽ ഡാംഗ്

സ്വാതന്ത്ര്യ സമരസേനാനിയും, ഭാരതത്തിലെ കമ്മ്യൂണീസ്റ്റ് നേതാക്കളിൽ പ്രമുഖനുമായിരുന്ന **സത്യപാൽ ഡാംഗ്** ഇപ്പോൾ പാകിസ്താനിൽ ഉൾപ്പെടുന്ന ഗുജ്രൻവാലയിലാണ് ജനിച്ചത്. (1920-2013).

## രാഷ്ട്രീയ ജീവിതം
ലാഹോറിൽ വിദ്യാർത്ഥിയായിരിയ്ക്കുമ്പോൾ തന്നെ സ്വാതന്ത്ര്യ സമര പോരാട്ടങ്ങളിൽ പങ്കാളിയായി.ഇന്ത്യൻ നാഷനൽ കോൺഗ്രസ്സിന്റെ ഇടതുപക്ഷധാരയോടൊപ്പം ചേർന്നുനിന്ന  ഡാംഗ് 25-0 വയസ്സിൽ  ഓൾ ഇന്ത്യാ സ്റ്റുഡന്റ്സ് ഫെഡറേഷന്റെ ജനറൽ സെക്രട്ടറിയായി. കമ്മ്യൂണിസ്റ്റ് പാർട്ടിയിലെ പിളർപ്പിനു ശേഷം സി.പി.ഐ യിൽ തുടർന്ന ഡാംഗ് പ്രാദേശിക തിരഞ്ഞെടുപ്പുകളിലൂടെ രംഗത്ത് എത്തുകയും ,1967 ൽ അമൃത്സറിൽ നിന്നു സംസ്ഥാന നിയമസഭയിലേയ്ക്ക് നടന്ന തെരഞ്ഞെടുപ്പിൽ ,നിലവിലെ മുഖ്യമന്ത്രിയായിരുന്ന ഗ്യാനി ഗുർമുഖ്സിംഗിനെ 10000 വോട്ടുകളുടെ വ്യത്യാസത്തിൽ പരാജയപ്പെടുത്തുകയുമുണ്ടായി. 10 വർഷത്തിലധികം ഈ മണ്ഡലത്തെ അദ്ദേഹം പ്രതിനിധീകരിച്ചിരുന്നു.

ഖലിസ്ഥാൻ വാദത്തെ അതിനിശിതമായി വിമർശിച്ചിരുന്ന ഡാംഗ് ഭീകരവാദപ്രവർത്തനങ്ങളെ ശക്തിയായി അപലപിച്ചിരുന്നു.

## അവലംബം

വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:പഞ്ചാബിൽ നിന്നുള്ള വ്യക്തികൾ
ചെമ്മുള്ളൻ പാവൽ

പശ്ചിമഘട്ട പ്രദേശങ്ങളിൽ കണ്ടുവരുന്ന ഒരു തനതു ശുദ്ധജല മത്സ്യമാണ് **മുള്ളൻ പാവൽ** . കോട്ടയം, തൃശ്ശൂർ, മലപ്പുറം, പാലക്കാട് തുടങ്ങിയ ജില്ലകളിലെ നദികളിൽ കണ്ടുവരുന്നു. ഭക്ഷണത്തിനും അലങ്കാരത്തിനും സാധാരണ ഉപയോഗിക്കുന്ന ഇവയുടെ എണ്ണത്തിൽ കാര്യമായ കുറവ് വന്നിട്ടുണ്ട്.

## നാമകരണം
വൈ.എച്ച്. ബേക്കർ ശേഖരിച്ച മത്സ്യങ്ങളെ ഡോ.ഫ്രാൻസീസ് ഡേയ്ക്ക് കൈമാറി. 1873ൽ ഈ മത്സ്യത്തിന് ബേക്കറോടുള്ള ബഹുമാനാർത്ഥം ബേക്കരി എന്ന പേര് നൽകി. (Day, 1873a)

## ശരീരപ്രകൃതി
കണ്ണുകൾക്ക് ചുവപ്പ് നിറമുണ്ട്. ശരീരം നല്ലതുപോലെ പരന്നിട്ടാണ്. പാർശ്വരേഖ 44 ചെതുമ്പലുകളിലൂടെ കടന്നുപോകുന്നു. മീശരോമങ്ങളുണ്ട്. പരമാവധി നീളം 11 സെന്റിമീറ്റർ. മുതുകുവശം പച്ച കലർന്ന കറുപ്പുനിറമാണ്.

## അവലംബം
* കേരളത്തിലെ ശുദ്ധജലമത്സ്യങ്ങൾ - കേരള ജൈവവൈവിധ്യബോർഡ്
* 

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:പശ്ചിമഘട്ടത്തിലെ തനതുമത്സ്യങ്ങൾ
പച്ചിലവെട്ടി

വളരെ ചെറിയ ശിരസോടുകൂടിയ ഒരിനം മത്സ്യമാണ് **പച്ചിലവെട്ടി** .

## പേരിനു് പിന്നിൽ
ഈ മത്സ്യത്തിന് ഇലകൾ ഭക്ഷിക്കുന്ന സ്വഭാവമുണ്ട്. അതുകൊണ്ട് തന്നെ ആദിവാസികളടക്കമുള്ളവർ ഇതിനെ പച്ചിലവെട്ടി എന്നു വിളിക്കുന്നു. ഈ മത്സ്യത്തിന്റെ ആമാശയത്തിൽ എപ്പോഴും ഇലയുടെ അവശിഷ്ടങ്ങൾ നിറയെ കാണാം.

## ശരീരപ്രകൃതി
വളരെ ചെറിയ ശിരസാണെങ്കിലും ശരീരം നീണ്ടതും സാമാന്യം ഉരുണ്ടതുമാണ്. പച്ചിലവെട്ടിയുടെ മുതുകുഭാഗം പച്ച കലർന്ന കറുപ്പുനിറമാണ്. ചെതുമ്പലുകൾക്ക് സാമാന്യം വലിപ്പമുണ്ട്. പരമാവധി വലിപ്പം 60 സെന്റിമീറ്റർ. 5 വർഷം വരെ ആയുസുള്ള ഈ മത്സ്യം പരമാവധി 12കിലോ വരെ ഭാരം ഉണ്ടാകും.

## അവലംബം
* കേരളത്തിലെ ശുദ്ധജലമത്സ്യങ്ങൾ - കേരള ജൈവവൈവിധ്യബോർഡ്
* 

വർഗ്ഗം:ശുദ്ധജല മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
നവമരം

പശ്ചിമഘട്ടതദ്ദേശവാസിയായ ഒരിനം ചെറിയ വൃക്ഷമാണ് **നവമരം**. . 8 മീറ്ററോളം ഉയരം വയ്ക്കുന്ന ഈ മരം 1400 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.flowersofindia.net/catalog/slides/Jodpakli.html

വർഗ്ഗം:വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:യൂഫോർബിയേസീ